qundao/data-zh-poetry huggingface dataset:
寄李世卿·其二
作者：陈献章
朝代：明

湖北竹枝高自歌，钓丝千丈引垂萝。烟霞脚底真曾到，岁月人间颇厌多。云水与君终浩荡，题缄寄我莫蹉跎。秋风税驾衡山下，共泛清湘明月波。
寄李九渊
作者：陈献章
朝代：明

黄花开尽不持醪，更对黄花读楚骚。江阁影流西日转，海鸿声引北风高。大寒天地犹堪出，垂老筋骸总厌劳。嗟我与君同甲子，镜中谁让长霜毛。
寄李子长
作者：陈献章
朝代：明

仙城李子长，短发不及寸。家有觅粟儿，时无郭元振。经年断往还，使我勤问讯。宁知造化心，天地无情尽。祝融我当往，往处还自然。未往亦由我，安知不是仙。是身元有患，天道岂无缘。难逢俗人说，可为知者传。
寄李子长
作者：陈献章
朝代：明

能将玄酒注金卮，混沌谁教更凿之。我借元初溟滓好，为君惊喜为君悲。
寄李子长·其一
作者：陈献章
朝代：明

仙城李子长，短发不及寸。家有觅粟儿，时无郭元振。经年断往还，使我勤问讯。宁知造化心，天地无情尽。
寄李子长·其二
作者：陈献章
朝代：明

祝融我当往，往处还自然。未往亦由我，安知不是仙。是身元有患，天道岂无缘。难逢俗人说，可为知者传。
寄李白州都宪
作者：陈献章
朝代：明

东南遗爱望重临，万里滇南恨正深。引领东山归去路，骑牛跨凤许相寻。
寄林虚窗
作者：陈献章
朝代：明

苍梧酒兴未消磨，又向江门鼓枻歌。鸟见画来高画品，我疑诗巧是诗魔。辋川树石愁摩诘，与可精神动老坡。开眼也知真有益，后来岁月悔无多。
寄榄山
作者：陈献章
朝代：明

相思无语出门迟，短发龙钟只自知。独往逢君是何日，黄鹂飞上绿杨枝。
寄淮上秋官姜仁夫
作者：陈献章
朝代：明

问客淮南道，停舟过此无。庐冈一端帛，为我谢仁夫。
寄潘留鹤
作者：陈献章
朝代：明

有时牛亦坐，何处鹤还留。天台二万丈，谁踏紫冥讴。
寄缉熙·其一
作者：陈献章
朝代：明

种种日用见端倪，而此端倪人莫窥。不有醒于涵养内，定知无有顿醒时。
寄缉熙·其二
作者：陈献章
朝代：明

明善进诚心，未能省外事。顿使知虑烦，修身功不易。
寄缉熙·其二
作者：陈献章
朝代：明

明善进诚心，未能省外事。顿使知虑烦，修身功不易。种种日用见端倪，而此端倪人莫窥。不有醒于涵养内，定知无有顿醒时。
寄胡宁寿康斋先师之甥
作者：陈献章
朝代：明

年华当转鸟，诗思更涂鸦。父子皆吾友，箕裘一舅家。人犹思岭北，书不到天涯。莫作妻孥计，浮生日易斜。
寄袁晖林敬
作者：陈献章
朝代：明

颇忆江湖林子翼，小斋留饭更袁晖。人心人面人人异，贤辈如前共饭时。南州香匮久流传，亦卖东湖草屦钱。莫共诸贤理铅椠，只治香匮过年年。岁首诗缄寄草梅，路傍先倩秉之开。而今两眼西风泪，谁解传声到夜台。若道鸱夷解了心，五湖何用更千金。鲁连长揖平原去，风月无边碧海深。
寄袁晖林敬·其一
作者：陈献章
朝代：明

颇忆江湖林子翼，小斋留饭更袁晖。人心人面人人异，贤辈如前共饭时。
寄袁晖林敬·其三
作者：陈献章
朝代：明

岁首诗缄寄草梅，路傍先倩秉之开。而今两眼西风泪，谁解传声到夜台。
寄袁晖林敬·其二
作者：陈献章
朝代：明

南州香匮久流传，亦卖东湖草屦钱。莫共诸贤理铅椠，只治香匮过年年。
寄袁晖林敬·其四
作者：陈献章
朝代：明

若道鸱夷解了心，五湖何用更千金。鲁连长揖平原去，风月无边碧海深。
寄谢天锡
作者：陈献章
朝代：明

不了从兼病与贫，小庐峰里白头新。问谁肯我同精舍，垂老思君是故人。世事转头浑觉梦，烟花过眼可怜春。几时来伴江门钓，开与诸孙讲旧闻。
寄贺柯明府
作者：陈献章
朝代：明

世乱隳节义，临危忘大伦。此风何可长，此恨何由申。仲尼忧万世，作经因感麟。往者宋元间，适逢大运屯。仰天泣者谁，屈指张陆文。临事诚已疏，哀歌竟云云。一正天地纲，我祖圣以神。缺典谁表章，厓山莽荆榛。寥寥二百年，大忠起江濆。慈元庙继作，烂映厓山云。近者阳江尹，一念何精勤。作祠比厓山，两庙存三仁。大封赤坎墓，昭昭惬众闻。深悲鱼腹冷，一跃海门春。厓海风波隔，阳江面目新。自然声气应，坐使风俗淳。短卷心先贺，神交梦每亲。琢词告万世，老病敢辞君。
寄邓俊圭
作者：陈献章
朝代：明

韶州西去是衡山，楚客舟从岭左还。欲语祝融天上事，思君迢递见君难。
寄陈仲冶金台
作者：陈献章
朝代：明

万里传声仲冶裘，上林春好任郎游。而翁八十二春秋，浩笑江边碧玉楼。
寄陈秉常用天锡韵
作者：陈献章
朝代：明

早援深谷探花原，举手来扳笠顶天。谁与浪传青鸟信，君今疑是白龙仙。
寄题三洲岩
作者：陈献章
朝代：明

我行苍梧道，息桨荒江湄。连冈一以眺，石室涵晚晖。前哲有题字，执炬往读之。迟回北壁下，目击元公遗。今古一相感，光风吹我衣。虫鸣丹灶中，葛仙胡不归。对之发长啸，宇宙今何时。圆蟾夜囧囧，蝙蝠秋飞飞。愿言托高栖，行矣无是非。
寄题严州严先生祠壁
作者：陈献章
朝代：明

既上桐江台，复弄桐江钓。不食桐江鱼，不怕严光笑。衣巾人笑侬，羊裘终未了。堂堂范公碑，千古称独妙。
寄题五峰为叶本厚父作
作者：陈献章
朝代：明

清世谁堪住五峰，石床三尺白云封。祝融三亩终留我，略与先生脚板同。扶溪作饭江门吃，五峰丈人予未识。何当坐我五峰前，共对梅花说周易。
寄题五峰为叶本厚父作·其一
作者：陈献章
朝代：明

清世谁堪住五峰，石床三尺白云封。祝融三亩终留我，略与先生脚板同。
寄题五峰为叶本厚父作·其二
作者：陈献章
朝代：明

扶溪作饭江门吃，五峰丈人予未识。何当坐我五峰前，共对梅花说周易。
寄题小圆冈书屋和民泽韵
作者：陈献章
朝代：明

四野云飞尽，圆冈一室清。至虚元受道，真隐或逃名。有疏微言塞，无为大业成。一声闻绝唱，五岳看全轻。
寄题张主事小西湖次韵
作者：陈献章
朝代：明

咫尺波光对五湖，满城况是眼中无。山禽自斗声音好，来傍竹林眠处呼。人间风月几西湖，居士围中亦偶呼。千树梅花一只鹤，可曾认得主人无。
寄题张主事小西湖次韵·其一
作者：陈献章
朝代：明

咫尺波光对五湖，满城况是眼中无。山禽自斗声音好，来傍竹林眠处呼。
寄题张主事小西湖次韵·其二
作者：陈献章
朝代：明

人间风月几西湖，居士围中亦偶呼。千树梅花一只鹤，可曾认得主人无。
寄题邵西涧
作者：陈献章
朝代：明

涧里仙蒲几节来，涧边尘迹尚封苔。赊君涧水西头月，并与蒲香入酒杯。
寄马默斋
作者：陈献章
朝代：明

山阴元有兴，画舫在须登。闭阁思君子，开门见老僧。骑驴山路隐，挂席海波腾。揣度安危事，如公恐未能。倒载轻骈驾，徒行谢众扶。无钱欺老杜，失策问长须。山雨？醾病，林风枳壳疏。待君君不至，春尽又何如。
寄马默斋
作者：陈献章
朝代：明

江山风月满吟坛，谁把渔郎荐老官。眼底秋光供点笔，等閒休作负彭鸾。
寄马默斋·其一
作者：陈献章
朝代：明

山阴元有兴，画舫在须登。闭阁思君子，开门见老僧。骑驴山路隐，挂席海波腾。揣度安危事，如公恐未能。
寄马默斋·其二
作者：陈献章
朝代：明

倒载轻骈驾，徒行谢众扶。无钱欺老杜，失策问长须。山雨？醾病，林风枳壳疏。待君君不至，春尽又何如。
寄马默斋·其二
作者：陈献章
朝代：明
体裁：五言律诗

倒载轻骈驾，徒行谢众扶。无钱欺老杜，失策问长须。山雨�醾病，林风枳壳疏。待君君不至，春尽又何如。
寄高知县
作者：陈献章
朝代：明

下疑河岳上星辰，何处勾连得此身。天上未旌强项令，督邮多见折腰人。青天白日孤城晓，碧柳黄鹂万井春。涧底菖蒲真未有，堪君服食更通神。
寄黄仲昭
作者：陈献章
朝代：明

江西诸子在春风，我有新碑落永丰。海阔天空无可寄，只将狂斐为君通。
寒江独钓
作者：陈献章
朝代：明

我道非空亦非小，万事舍旃终未了。朔风吹雪满江天，我只弄我桐江钓。
寒菊
作者：陈献章
朝代：明

菊花正开时，严霜满中野。从来少人知，谁是陶潜者。碧玉岁将穷，端居酒堪把。南山对面时，不取亦不舍。
寒雨中作
作者：陈献章
朝代：明

有期久不至，旦旦问童奴。雨过荆扉湿，风回树叶疏。兴移剡溪舫，诗在灞桥驴。风韵今谁继，千年胜事虚。
对影
作者：陈献章
朝代：明

风月情真诗浩荡，江湖水阔蓑飘翩。丹青不是江门影，又画瞿昙又画仙。
对竹
作者：陈献章
朝代：明

竹色上墙多，南薰绿几何。时无分付处，野鸟自来歌。窗外竹青青，窗间人独坐。究竟竹与人，元来无两个。北风卷顽云，阴晴安可卜。海月出渐高，独照南窗竹。
对竹·其一
作者：陈献章
朝代：明

竹色上墙多，南薰绿几何。时无分付处，野鸟自来歌。
对竹·其三
作者：陈献章
朝代：明

北风卷顽云，阴晴安可卜。海月出渐高，独照南窗竹。
对竹·其二
作者：陈献章
朝代：明

窗外竹青青，窗间人独坐。究竟竹与人，元来无两个。
对菊
作者：陈献章
朝代：明

淅淅西风至，为秋未有涯。江边聊一醉，信手得黄花。不落龙山帽，何须九日风。更烦将小雨，向晚洗花丛。春事归桃李，西风响未休。长官三径晚，丞相一坡秋。好个重阳节，谁家酒不赊。果然杀风景，吸茗对秋葩。天地花无数，寒花色乃佳。古诗拈未出，除是长官来。
对菊
作者：陈献章
朝代：明

渊明无钱不沽酒，九日菊花空在手。我今酒熟花正开，可惜重阳不再来。今日花开颜色好，昨日花开色枯槁。去年对酒人面红，今年对酒鬓成翁。人生百年会有终，好客莫放樽罍空。贫贱或可骄王公，胡乃束缚尘埃中，簪裾何者同牢笼。
对菊
作者：陈献章
朝代：明

溪绕庐冈宅绕沙，眼前酒伴眼前花。登高此地从头记，三十六回无孟嘉。因花催酒酒催诗，诗酒平生两不亏。秋到若无诗与酒，看花元似不曾知。菊径旁通水背村，秋光荡漾短篱门。与侬别样何妆点，笑插金英满鬓根。映山映水两三丛，移上山亭爱杀侬。千古冷香吹不断，长官头上帽檐风。篱前水色映花光，来坐渔竿弄晚芳。西北酒姬解人意，问人沽酒压糟尝。
对菊
作者：陈献章
朝代：明

种菊不盈区，挥金每顾馀。古今閒计较，俄顷失欢娱。西廪高堆粟，东楼剩贮书。路旁杨柳树，憔悴不成疏。
对菊
作者：陈献章
朝代：明

花开无酒醉江滨，莫笑人间破葛巾。庐阜长官归未得，看花还共去年人。餐香谁亦到湘滨，西崦东篱滥一巾。去岁金英曾照我，今年玉蕊又惊人。白雁南飞到海滨，吟边芳气袭衣巾。门通水竹三丫路，坐对求羊一辈人。秋英如雪照江滨，扳折须防小侍巾。曲槛两头门尽掩，先生元是惜花人。日日狂歌菊涧滨，花神应识玉台巾。西风为扫繁华去，不遣红芳近老人。花舫谁撑绿渚滨，道人醉脱碧方巾。东篱不饮江州酒，彭泽当年未尽人。精魄当归楚水滨，天涯闻讣忽沾巾。西风吹醒蒲团梦，独对黄花忆故人。扁舟何处剡溪滨，夜半归来雪满巾。争似一瓢秋菊伴，漆园风暖蝶疑人。我貌不如苏颍滨，秋风华发已盈巾。有钱不买重阳醉，篱下黄花也笑人。菊坡持酒越江滨，御笔亲题与醉巾。丞相九回徵不起，碧虚长揖梦中人。知章投老鉴湖滨，还戴华阳羽士巾。元亮也归三径去，至今人笑是痴人。陶家园里旧开丛，复入山窗对此翁。一曲一杯花下醉，人生能得几回逢。
对菊·其一
作者：陈献章
朝代：明

淅淅西风至，为秋未有涯。江边聊一醉，信手得黄花。
对菊·其一
作者：陈献章
朝代：明

溪绕庐冈宅绕沙，眼前酒伴眼前花。登高此地从头记，三十六回无孟嘉。
对菊·其一
作者：陈献章
朝代：明

花开无酒醉江滨，莫笑人间破葛巾。庐阜长官归未得，看花还共去年人。
对菊·其七
作者：陈献章
朝代：明

精魄当归楚水滨，天涯闻讣忽沾巾。西风吹醒蒲团梦，独对黄花忆故人。
对菊·其三
作者：陈献章
朝代：明

春事归桃李，西风响未休。长官三径晚，丞相一坡秋。
对菊·其三
作者：陈献章
朝代：明

白雁南飞到海滨，吟边芳气袭衣巾。门通水竹三丫路，坐对求羊一辈人。
对菊·其三
作者：陈献章
朝代：明

菊径旁通水背村，秋光荡漾短篱门。与侬别样何妆点，笑插金英满鬓根。
对菊·其九
作者：陈献章
朝代：明

我貌不如苏颍滨，秋风华发已盈巾。有钱不买重阳醉，篱下黄花也笑人。
对菊·其二
作者：陈献章
朝代：明

不落龙山帽，何须九日风。更烦将小雨，向晚洗花丛。
对菊·其二
作者：陈献章
朝代：明

因花催酒酒催诗，诗酒平生两不亏。秋到若无诗与酒，看花元似不曾知。
对菊·其二
作者：陈献章
朝代：明

餐香谁亦到湘滨，西崦东篱滥一巾。去岁金英曾照我，今年玉蕊又惊人。
对菊·其五
作者：陈献章
朝代：明

天地花无数，寒花色乃佳。古诗拈未出，除是长官来。
对菊·其五
作者：陈献章
朝代：明

日日狂歌菊涧滨，花神应识玉台巾。西风为扫繁华去，不遣红芳近老人。
对菊·其五
作者：陈献章
朝代：明

篱前水色映花光，来坐渔竿弄晚芳。西北酒姬解人意，问人沽酒压糟尝。
对菊·其八
作者：陈献章
朝代：明

扁舟何处剡溪滨，夜半归来雪满巾。争似一瓢秋菊伴，漆园风暖蝶疑人。
对菊·其六
作者：陈献章
朝代：明

花舫谁撑绿渚滨，道人醉脱碧方巾。东篱不饮江州酒，彭泽当年未尽人。
对菊·其十
作者：陈献章
朝代：明

菊坡持酒越江滨，御笔亲题与醉巾。丞相九回徵不起，碧虚长揖梦中人。
对菊·其十一
作者：陈献章
朝代：明

知章投老鉴湖滨，还戴华阳羽士巾。元亮也归三径去，至今人笑是痴人。
对菊·其十二
作者：陈献章
朝代：明

陶家园里旧开丛，复入山窗对此翁。一曲一杯花下醉，人生能得几回逢。
对菊·其四
作者：陈献章
朝代：明

好个重阳节，谁家酒不赊。果然杀风景，吸茗对秋葩。
对菊·其四
作者：陈献章
朝代：明

映山映水两三丛，移上山亭爱杀侬。千古冷香吹不断，长官头上帽檐风。
对菊·其四
作者：陈献章
朝代：明

秋英如雪照江滨，扳折须防小侍巾。曲槛两头门尽掩，先生元是惜花人。
对酒
作者：陈献章
朝代：明

半开半谢花相催，江水东流不复回。扶杖江头看花树，不知笑向酒家来。
对酒
作者：陈献章
朝代：明

放歌当尽声，饮酒当尽情。门前乌桕树，夜半子规鸣。
对酒
作者：陈献章
朝代：明

竹杪风轻瓦雀哀，葛巾萧散步阶苔。放怀自对溪花笑，好事谁撑酒舫来。白发惊看今日老，青春刚到隔年回。狂心被酒如飞鹤，又逐红云上玉台。二仲为邻蒋诩家，萧然鹤发映乌纱。春来歌唱惟消酒，老去园林尚种花。蚤卜居庐依木石，不论日月住烟霞。小斋半夜忘眠处，三尺盆池一口蛙。
对酒·其一
作者：陈献章
朝代：明

竹杪风轻瓦雀哀，葛巾萧散步阶苔。放怀自对溪花笑，好事谁撑酒舫来。白发惊看今日老，青春刚到隔年回。狂心被酒如飞鹤，又逐红云上玉台。
对酒·其二
作者：陈献章
朝代：明

二仲为邻蒋诩家，萧然鹤发映乌纱。春来歌唱惟消酒，老去园林尚种花。蚤卜居庐依木石，不论日月住烟霞。小斋半夜忘眠处，三尺盆池一口蛙。
对酒用九日韵
作者：陈献章
朝代：明

秋花新气味，秋月旧襟期。独唱花前曲，閒倾月下卮。行年三十许，已卜入山期。处处开花径，床床是酒卮。饮酒何必多，醺酣以为期。不辞亦不劝，三卮或五卮。作诗尚平淡，当与风雅期。如饮玄酒者，器用瓦为卮。
对酒用九日韵·其一
作者：陈献章
朝代：明

秋花新气味，秋月旧襟期。独唱花前曲，閒倾月下卮。
对酒用九日韵·其三
作者：陈献章
朝代：明

饮酒何必多，醺酣以为期。不辞亦不劝，三卮或五卮。
对酒用九日韵·其二
作者：陈献章
朝代：明

行年三十许，已卜入山期。处处开花径，床床是酒卮。
对酒用九日韵·其四
作者：陈献章
朝代：明

作诗尚平淡，当与风雅期。如饮玄酒者，器用瓦为卮。
对鹤
作者：陈献章
朝代：明

潦倒溪翁谁，人疑鸟不疑。閒将鹤起舞，不作老无奇。任病还亲酒，虽慵不废诗。悠然清唳外，一枕到皇羲。吾晚病兼贫，麻衣稳称身。朝来参两鹤，花底作三人。日出东南雨，莺啼宇宙春。三杯下衫袖，拂拭旧龙唇。
对鹤·其一
作者：陈献章
朝代：明

潦倒溪翁谁，人疑鸟不疑。閒将鹤起舞，不作老无奇。任病还亲酒，虽慵不废诗。悠然清唳外，一枕到皇羲。
对鹤·其二
作者：陈献章
朝代：明

吾晚病兼贫，麻衣稳称身。朝来参两鹤，花底作三人。日出东南雨，莺啼宇宙春。三杯下衫袖，拂拭旧龙唇。
寻梅饮李鸿宅用服周韵
作者：陈献章
朝代：明

今晨风日佳，策杖去寻梅。独树山中老，危枝石上开。时看残腊尽，人望早春来。谁解忘情得，神功付此杯。
寻梅饮李鸿宅用服周韵
作者：陈献章
朝代：明

应有花神候水西，晓林香雾隔窗迷。君谋莱妇肯沽酒，我爱孤山来杖藜。香影句中无乐府，梅花村里有招提。东风未到春先到，莫向南枝著眼低。
寿南山翁七十
作者：陈献章
朝代：明

朝看亦南山，暮看亦南山。南山长不老，聊以永君年。万株松上花，千日杯中酒。儿孙戏膝前，一舞一回寿。
寿南山翁七十·其一
作者：陈献章
朝代：明

朝看亦南山，暮看亦南山。南山长不老，聊以永君年。
寿南山翁七十·其二
作者：陈献章
朝代：明

万株松上花，千日杯中酒。儿孙戏膝前，一舞一回寿。
寿吴黄门母
作者：陈献章
朝代：明

何处思亲锦卷封，荷花高映寿颜红。喜看遝杂来天上，不觉依稀是梦中。几岁风光依北极，半帘月色见真容。不辞颂祷遥相贺，却对江山语未工。
寿月溪翁为顺德主簿张如玘
作者：陈献章
朝代：明

花影摇溪水半篙，晚风送上钓鱼舠。乘流曳转波间线，击楫歌翻月下骚。元亮此生惟盏酒，瑶池何日更蟠桃。邻封主簿徵诗急，再拜江门致币劳。
寿王松坡用西涯韵
作者：陈献章
朝代：明

雪晴骢马自知津，谁道梅花不是春。玉节趋归生日酒，松坡未了白云身。父子箕裘真有是，江山富贵小看人。往来狮子峰前路，洞口榴花几度新。
寿陈静轩七十次世卿韵
作者：陈献章
朝代：明

甲子如何管得翁，全无白发有青瞳。赤泥更是游仙枕，兄卧西头弟卧东。
封博罗何孝子庐墓诗卷
作者：陈献章
朝代：明

春夏谁开发育功，直凭天地闭秋冬。三缄欲了西涯意，诸作还经老手封。活水有源终到海，游丝无力祗随风。肯将吾道千年计，跳入罗浮四百峰。
将如东莞闻途中盗发不果
作者：陈献章
朝代：明

扁舟东过扶胥口，一日二日之便风。何故三旬不成往，仰船冈下贼旗红。
将如外海看山先寄道傍诸友
作者：陈献章
朝代：明

吾衰何所如，俯仰在一席。舍傍有小水，相望渺南北。静久动乃宜，住多行亦得。朝往暮南还，路旁事旧识。故人邀我饭，半饷吾未惜。东老对回公，神仙无恶客。
将至庐山有作和吴兆麟
作者：陈献章
朝代：明

欲翕还舒云以之，半阴半晴三月时。君歌一曲来陶谢，我把诸峰坐武夷。岸夹桃花藏钓石，春来江水入园篱。孤山荡破庐山影，看到庐山几丈诗。
将营土阁使人取材于海山飓作舟踰期始至喜而赋此
作者：陈献章
朝代：明

飓母徒怀一月忧，眼中材木称心求。老妻洗爵倾红秫，秋浪来帆出白头。万里沧波宜远望，四时风月欠高楼。时哉版筑休停手，二顷陂田幸晚收。
小湘峡食嘉鱼
作者：陈献章
朝代：明

两山断处小湘峡，十月嘉鱼出水鲜。引满阿侬生日酒，微吟空记属牛年。
小酌次韵
作者：陈献章
朝代：明

清斋不厌紫芝贫，梦里衡山欲借春。日丽好花花当妓，水流孤月月随人。香醪数斗过伏腊，高笠一流无主宾。醉睡不知春事晚，风飘红雨点苔茵。
山下别业
作者：陈献章
朝代：明

豕脚有濡需，乾坤胡适随。看云因坐久，抱瓮得归迟。家累无多口，生涯但一陂。归哉五湖乐，吾未羡鸱夷。
山斗为罗一峰作
作者：陈献章
朝代：明

青天白日一峰尊，碧玉先生敛衽看。四海未知山斗价，一钱相售是君难。曲论迷真亦异哉，乾坤何代不生才。今谁敢避愚公号，曾作夫君北斗来。
山斗为罗一峰作·其一
作者：陈献章
朝代：明

青天白日一峰尊，碧玉先生敛衽看。四海未知山斗价，一钱相售是君难。
山斗为罗一峰作·其二
作者：陈献章
朝代：明

曲论迷真亦异哉，乾坤何代不生才。今谁敢避愚公号，曾作夫君北斗来。
岁晚江上追次王半山韵
作者：陈献章
朝代：明

山寒烟错寞，江晓日荒凉。水际风巾动，梅边蜡屐香。低头挈小榼，拍手笑轻航。何但供游走，而须此日光。
岁暮得林缉熙平湖书
作者：陈献章
朝代：明

开缄不见平湖字，君往平湖今几冬。想见朱颜非往日，故人林下首如蓬。
峡山别胡提学还至九江作
作者：陈献章
朝代：明

峡山飞出两三航，满载离愁下九江。夜泊孤舟不能寐，自烧银烛到秋江。
崔清献公裔孙潜示遗芳卷复许示遗像予既书纪梦之作于其还也赠之诗
作者：陈献章
朝代：明

积雨阶苔上，经旬断履痕。谁为门下客，公是菊坡孙。泽与流风远，名因避相尊。丹青遗像在，何日照江门。
崔潜送菊坡先生遗像至适乡人送紫菊一株遂以答之
作者：陈献章
朝代：明

高风千古镇浮华，儗酌寒泉荐菊花。江上一株红带雨，丹青同日到山家。
左行人寄惠倭金酒盏醉中赋答
作者：陈献章
朝代：明

睡乡元自醉乡分，醉兴深时睡兴深。六十七回春又过，茅柴不管注倭金。
平乡伯陈公以紫茄花绢为家慈寿诗以谢之
作者：陈献章
朝代：明

吴纨衫色紫茄花，老亲着时众口誇。小儿奉酒歌七字，持献军门表拜嘉。
庄子观泉
作者：陈献章
朝代：明

珊珊泻下天花烂，仰首白龙高十万。丹青已会识者心，谁道漆园非具眼。
庐阜书舍和潘百石
作者：陈献章
朝代：明

半亩还叨地主恩，北来冈阜亦称尊。水摇荔子红当槛，雨洗蓖麻绿绕门。饭后一床便独卧，晡时三？喜微温。何人为借丹青手，写过书斋也未村。一饭区区亦有恩，千秋罍洗定谁尊。先生终日卧隐几，童子几人来扫门。晴旭满窗啼鸟乱，春寒如酒著人温。江门烟景还多少，独倚寒松望远村。青山别样与人恩，绝胜黄金买得尊。从此往来乔木下，可人风日短篱门。窗临绿沼晴曦动，炉有丹砂伏火温。莫道我无徐孺子，又同庐阜又同村。沧溟著艇未还恩，又结庐冈土宇尊。六十乃扶居士杖，寻常不过酒人门。江山尽放襟怀阔，风日频来笑语温。只欠一诗閒道破，无人走告定山村。城中借竹且蒙恩，竹在崇冈竹故尊。万里沧溟都座下，一条官路自江门。长驱李白诗中逸，不舍尧夫酒后温。笑问地官张主事，病翁今日住何村。
庐阜书舍和潘百石·其一
作者：陈献章
朝代：明

半亩还叨地主恩，北来冈阜亦称尊。水摇荔子红当槛，雨洗蓖麻绿绕门。饭后一床便独卧，晡时三？喜微温。何人为借丹青手，写过书斋也未村。
庐阜书舍和潘百石·其一
作者：陈献章
朝代：明
体裁：七言律诗

半亩还叨地主恩，北来冈阜亦称尊。水摇荔子红当槛，雨洗蓖麻绿绕门。饭后一床便独卧，晡时三�喜微温。何人为借丹青手，写过书斋也未村。
庐阜书舍和潘百石·其三
作者：陈献章
朝代：明

青山别样与人恩，绝胜黄金买得尊。从此往来乔木下，可人风日短篱门。窗临绿沼晴曦动，炉有丹砂伏火温。莫道我无徐孺子，又同庐阜又同村。
庐阜书舍和潘百石·其二
作者：陈献章
朝代：明

一饭区区亦有恩，千秋罍洗定谁尊。先生终日卧隐几，童子几人来扫门。晴旭满窗啼鸟乱，春寒如酒著人温。江门烟景还多少，独倚寒松望远村。
庐阜书舍和潘百石·其五
作者：陈献章
朝代：明

城中借竹且蒙恩，竹在崇冈竹故尊。万里沧溟都座下，一条官路自江门。长驱李白诗中逸，不舍尧夫酒后温。笑问地官张主事，病翁今日住何村。
庐阜书舍和潘百石·其四
作者：陈献章
朝代：明

沧溟著艇未还恩，又结庐冈土宇尊。六十乃扶居士杖，寻常不过酒人门。江山尽放襟怀阔，风日频来笑语温。只欠一诗閒道破，无人走告定山村。
应试后作
作者：陈献章
朝代：明

久为浮名缚，聊忻此为贫。春寒三日战，衰病百年身。白发慈颜老，扁舟感兴频。平生荣辱事，来往一轻尘。
庚子元旦
作者：陈献章
朝代：明

风日佳元日，乾坤自此春。蒸空云气湿，照水柳芽新。笑语聊供客，杯盘少对人。能宽垂老意，花鸟不无神。
庚戌岁九月中于西田穫早稻
作者：陈献章
朝代：明

迟明向南亩，疏星在檐端。夫出妇亦随，无非分所安。道旁往来人，下车时一观。问津津不知，仰视飞鸟还。逻苗远峙夕，濯足荒沟寒。吾惜耦耕好，焉知世路难。伐鼓收西畬，黄云被江干。聊周代糟糠，作粥欢宾颜。邻叟携儿来，嬉戏松下关。齐声鼓腹讴，永谢攒眉欢。
废宅逢梅
作者：陈献章
朝代：明

花间无主竹篱空，小径斜穿曲巷通。赖是暗香能不息，短筇破帽得相逢。
度危桥
作者：陈献章
朝代：明

事至绝安排，放脚踏高崖。如何谢上蔡，旦旦习危阶。
度岭
作者：陈献章
朝代：明

天地风云会有辰，开元可是欠经纶。千寻松下看流水，十八年中度岭人。
度楚云台前小桥
作者：陈献章
朝代：明

一木欲度溪岸高，江门丈人放步牢。脚底太行开几片，秋风随处洒鸿毛。
廷实偕丁明府游圭峰雨中奉寄
作者：陈献章
朝代：明

脚头到处是天台，多少风光在草莱。花县偶携明府去，玉台还少道人来。清流赴海无千里，白骨封苔有几堆。对雨一樽须强饮，为君呼起鼻中雷。
廷实归赠以瑞香之花次韵留别
作者：陈献章
朝代：明

是谁溪里放船来，溪月随身上钓台。衰骨可供连日语，后生真有不羁才。笑呼白鸟同诗社，旋掬清流当酒杯。欲赠夫君何所有，画阑新带瑞香回。
廷实累约游厓山不遂世卿在数千里外不期而同固亦有数次旧韵寄廷实
作者：陈献章
朝代：明

海中来觅羡门生，雪浪如山故故倾。画舫两期人不至，苍厓一别岁频更。嘈嘈鼓笛轰云下，弄弄波涛到月明。谁道青莲李居士，一槎千里共浮溟。
弄孙
作者：陈献章
朝代：明

画栋三重檐，曈昽晓雀穿。一儿卧我膝，一儿坐奴肩。风日秋逾美，诗书老未传。二雏当慰我，心赏独悠然。
弄笔
作者：陈献章
朝代：明

白日一醒尘土梦，青山谁计髑髅春。时当可出宁须我，道不虚行只在人。弄水忘归真洒脱，看山扶步小逡巡。等閒未许丹青手，搭飒平生画此中。
弄笔·其一
作者：陈献章
朝代：明

白日一醒尘土梦，青山谁计髑髅春。时当可出宁须我，道不虚行只在人。
弄笔·其二
作者：陈献章
朝代：明

弄水忘归真洒脱，看山扶步小逡巡。等閒未许丹青手，搭飒平生画此中。
弘治二年冬子长命书是日应之·其一
作者：陈献章
朝代：明

数年学道究重玄，山顶莲花水底天。今朝悟来无一物，不离本性即神仙。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之
作者：陈献章
朝代：明

江门线路几人通，两月公程来向东。何处敢劳君著眼，短墙疏竹是家风。云去云来等是浮，独凭高阁看江流。南风莫送东归客，更共江门一日游。家近桐江旧钓台，凤林何日暂归来。平生章子如相问，道我山中日闭斋。一著将穷一著通，谢公全局算江东。眼中论事如章子，是有当年国士风。洞门终日白云浮，洞里桃花覆涧流。谁道乃公閒似我，不曾携杖白云游。百尺江边有筑台，自从君去望君来。黑头了却人间事，更约焚香共小斋。极目长江伤我心，满身风雨立江浔。帝城此去几千里，一度逢关一寄音。今古相望日已赊，包羲已上孰名家。不识乾坤真易简，借人门户甚抟沙。得到鸢飞鱼跃处，正当随柳傍花时。今人不见程明道，只把中庸属子思。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之 其七 次韵仁夫潮连寨见寄
作者：陈献章
朝代：明

极目长江伤我心，满身风雨立江浔。帝城此去几千里，一度逢关一寄音。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其一
作者：陈献章
朝代：明

江门线路几人通，两月公程来向东。何处敢劳君著眼，短墙疏竹是家风。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其三
作者：陈献章
朝代：明

家近桐江旧钓台，凤林何日暂归来。平生章子如相问，道我山中日闭斋。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其九
作者：陈献章
朝代：明

得到鸢飞鱼跃处，正当随柳傍花时。今人不见程明道，只把中庸属子思。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其二
作者：陈献章
朝代：明

云去云来等是浮，独凭高阁看江流。南风莫送东归客，更共江门一日游。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其五
作者：陈献章
朝代：明

洞门终日白云浮，洞里桃花覆涧流。谁道乃公閒似我，不曾携杖白云游。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其八
作者：陈献章
朝代：明

今古相望日已赊，包羲已上孰名家。不识乾坤真易简，借人门户甚抟沙。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其六
作者：陈献章
朝代：明

百尺江边有筑台，自从君去望君来。黑头了却人间事，更约焚香共小斋。
弘治己酉春姜仁夫进士以使事贵州还取道广东过予白沙自己夘至丙戌凡八日辞别三首予亦次韵为别明日仁夫至潮连寨方十馀里遣隶回并得三绝和之通前九首吾与仁夫之意皆不在诗也岂尚多乎哉仁夫浙之兰溪从学章先生德懋吾廿年旧好故吾诗两及之·其四
作者：陈献章
朝代：明

一著将穷一著通，谢公全局算江东。眼中论事如章子，是有当年国士风。
张主事报林县博归过五羊用饮酒韵
作者：陈献章
朝代：明

太白峰头太白歌，太白不归天奈何。风雨惊回一场梦，江湖拈起十年蓑。山僧借谕葫芦缠，武帝收功瓠子河。若道维摩元示病，老夫当日病还多。
张侍御叔亨将赴京遣人告行求赠言不已赋此以答
作者：陈献章
朝代：明

不为泯泯即波波，天命委之人奈何。秋雁未来君好去，文章覆瓿不须多。
张克修别驾约游罗浮
作者：陈献章
朝代：明

重叠四百峰，铁桥在何处。莫将别驾来，同到飞云去。
张克修见访
作者：陈献章
朝代：明

沧溟几万里，山泉未盈尺。到海观会同，乾坤谁眼碧。
张地曹寄林县博用韵答之
作者：陈献章
朝代：明

无心云自在，得意鸟同歌。白骨可人醉，苍生如命何。渔樵真有道，烟水别传蓑。想见沧溟外，东南月更多。安得李太白，樽前同尔歌。自从识象罔，未始离无何。草长游人路，风鸣桂树蓑。东邻古大嫂，掩口笑何多。
张地曹寄林县博用韵答之·其一
作者：陈献章
朝代：明

无心云自在，得意鸟同歌。白骨可人醉，苍生如命何。渔樵真有道，烟水别传蓑。想见沧溟外，东南月更多。
张地曹寄林县博用韵答之·其二
作者：陈献章
朝代：明

安得李太白，樽前同尔歌。自从识象罔，未始离无何。草长游人路，风鸣桂树蓑。东邻古大嫂，掩口笑何多。
张地曹见和饮酒数篇复韵答之
作者：陈献章
朝代：明

若比渔翁别调歌，不将遗响弄阴何。往来钓濑生春水，多少归人著旧蓑。学士有笺飞紫禁，东山无计谢黄河。閒人只谩閒料理，春雨阶前草又多。
张巡
作者：陈献章
朝代：明

独蔽江淮阻贼兵，乾坤回首尽膻腥。何人肯救睢阳急，不使忠臣负忍名。
张廷举送姜酒至
作者：陈献章
朝代：明

七十谬为人所尊，直从西埭到东墩。一杯引满为君喜，廷举今年始抱孙。
张生以诗来谒次其韵答之
作者：陈献章
朝代：明

閒坐蒲团几个穿，晚留一影画鱼船。日长睡榻千峰里，春近柴门五柳边。在处云山皆我乐，后来衣钵是谁传。诸生莫有登瀛步，爱结而今病鹤缘。
张纲
作者：陈献章
朝代：明

汉臣张御史，何事便埋轮。欲作千年计，都忘一个身。堂堂见意气，默默愧经纶。却恨程明道，丹青失写真。
弹子矶候默斋不至
作者：陈献章
朝代：明

军人打鼓泊官船，黑雾濛濛水下滩。隔岸相呼不相见，竹笼牵火上桅竿。
彭司寇挽词
作者：陈献章
朝代：明

男子固多奇，如公更不疑。经纶思昔日，功业问当时。鬼幸村巫小，棋还国手知。杜陵秋月下，兴尽八哀诗。侃侃亦訚訚，行违榜要津。鸟还江上暝，人老世间春。禄尽休言命，愁多不为亲。武夷最高处，东望一沾巾。斗气空遗剑，床灯不照琴。春怀不自得，老病忽相寻。事往浮云梦，山馀宿草心。平生孺子意，絮酒一何深。
彭司寇挽词·其一
作者：陈献章
朝代：明

男子固多奇，如公更不疑。经纶思昔日，功业问当时。鬼幸村巫小，棋还国手知。杜陵秋月下，兴尽八哀诗。
彭司寇挽词·其三
作者：陈献章
朝代：明

斗气空遗剑，床灯不照琴。春怀不自得，老病忽相寻。事往浮云梦，山馀宿草心。平生孺子意，絮酒一何深。
彭司寇挽词·其二
作者：陈献章
朝代：明

侃侃亦訚訚，行违榜要津。鸟还江上暝，人老世间春。禄尽休言命，愁多不为亲。武夷最高处，东望一沾巾。
往潮连人事
作者：陈献章
朝代：明

独速蓑衣舞我航，数家烟树隔迷茫。不将起倒供人事，祗为看花也未忙。
待马默斋不至讽以是诗
作者：陈献章
朝代：明

花前谁共引杯长，风送歌声到赭郎。莫唱雍门弦上曲，从来此曲断人肠。
待黄太守见访时当考绩入京
作者：陈献章
朝代：明

端阳春好是公开，公莫朝天不放回。肯来嘉会留一日，更傍梅花劝几杯。踏歌渔父江边醉，吹篴仙童海上来。问我拥旌何处客，画船撑月此徘徊。
得世卿书讶其大略
作者：陈献章
朝代：明

旷年为别此封书，应是山人半醉馀。海月开樽聊复尔，楚云回首问何如。春来几处藩篱破，老梦千年木石居。笑割衡山共君老，黄公何处且茅庐。
得世卿南安书
作者：陈献章
朝代：明

岭客归时一信通，匆匆烧烛待开封。心知别去千回折，诗长从来一格工。大意天开曾点识，前涂谁贷阮郎穷。世间浩浩閒来往，除是青山不负公。
得世卿子长近诗赏之
作者：陈献章
朝代：明

漠漠江天对把诗，竹坛风日引杯迟。翁歌此曲儿当续，问著别人都不知。飞云高起大厓深，两处天教两鸟吟。莫把陇山来比并，山头鹦鹉被人擒。诗到尧夫不论家，都随何柳傍何花。无住山僧今我是，夕阳庭树不闻鸦。
得世卿子长近诗赏之·其一
作者：陈献章
朝代：明

漠漠江天对把诗，竹坛风日引杯迟。翁歌此曲儿当续，问著别人都不知。
得世卿子长近诗赏之·其三
作者：陈献章
朝代：明

诗到尧夫不论家，都随何柳傍何花。无住山僧今我是，夕阳庭树不闻鸦。
得世卿子长近诗赏之·其二
作者：陈献章
朝代：明

飞云高起大厓深，两处天教两鸟吟。莫把陇山来比并，山头鹦鹉被人擒。
得世卿永兴书
作者：陈献章
朝代：明

山堂见月自钩帘，一榻秋光中酒眠。何处博舟来岳下，晚摇山影过湘川。
得世卿诗
作者：陈献章
朝代：明

笑颜别后几回开，诗到衰翁辄举杯。击壤狂歌千首在，一春无计寄君来。东野功深偏洗削，退之意到每优柔。眼前一二聊拈掇，正好承箕对孔脩。
得世卿诗·其一
作者：陈献章
朝代：明

笑颜别后几回开，诗到衰翁辄举杯。击壤狂歌千首在，一春无计寄君来。
得世卿诗·其二
作者：陈献章
朝代：明

东野功深偏洗削，退之意到每优柔。眼前一二聊拈掇，正好承箕对孔脩。
得伦长官诗疑其果于游而未可以游次韵复之
作者：陈献章
朝代：明

一百青钱解杖头，樽中有酒胜閒游。门前春浪高于屋，莫向长江弄破舟。短檠细字写蝇头，衰老而今尚好游。何处与君谈半偈，玉台留作济人舟。
得伦长官诗疑其果于游而未可以游次韵复之·其二
作者：陈献章
朝代：明

短檠细字写蝇头，衰老而今尚好游。何处与君谈半偈，玉台留作济人舟。
得何时矩书
作者：陈献章
朝代：明

良友惠我书，书中竟何如。上言我所忧，下述君所移。开缄读三四，亦足破烦污。丈夫立万仞，肯受寻尺拘。不见柴桑人，丐食能欢娱。孟轲走四方，从者数十车。出处固有间，谁能别贤愚。鄙夫患得失，较计于其初。高天与深渊，悬绝徒嗟吁。
得廷实书
作者：陈献章
朝代：明

洗竹添花张户曹，忽抛閒散事煎熬。东门春水无人钓，又长溪头几尺高。
得廷实报定山谢事归忆东白仲昭诸先生有作
作者：陈献章
朝代：明

也曾收拾定山书，三月天曹谢事初。见说定山长在病，当时不出意何如。当时不出意何如，得丧难逃真数书。更忆往年张学士，西山对面说河图。西山对面说河图，远志谁将小草呼。今古圣贤不同调，各留一影落堪舆。各留一影落堪舆，叹息乾坤几丈夫。脱赠藤蓑君亦爱，江门春雨忆皇都。江门春雨忆皇都，个个先生六十馀。必有嘉言告当宁，他年应得史臣书。
得廷实报定山谢事归忆东白仲昭诸先生有作·其一
作者：陈献章
朝代：明

也曾收拾定山书，三月天曹谢事初。见说定山长在病，当时不出意何如。
得廷实报定山谢事归忆东白仲昭诸先生有作·其三
作者：陈献章
朝代：明

西山对面说河图，远志谁将小草呼。今古圣贤不同调，各留一影落堪舆。
得廷实报定山谢事归忆东白仲昭诸先生有作·其二
作者：陈献章
朝代：明

当时不出意何如，得丧难逃真数书。更忆往年张学士，西山对面说河图。
得廷实报定山谢事归忆东白仲昭诸先生有作·其五
作者：陈献章
朝代：明

江门春雨忆皇都，个个先生六十馀。必有嘉言告当宁，他年应得史臣书。
得廷实报定山谢事归忆东白仲昭诸先生有作·其四
作者：陈献章
朝代：明

各留一影落堪舆，叹息乾坤几丈夫。脱赠藤蓑君亦爱，江门春雨忆皇都。
得张主事廷实书
作者：陈献章
朝代：明

十口虽无累，三年不易更。春雷轰令问，枯木嚼官情。长夜乡心切，何时会计成。登高望东海，到眼是蓬瀛。新凉欺老臂，索被过残更。月到思君处，书通在客情。有家宁免累，作吏转难成。日踏皮鞋破，思量旧阆瀛。三口丘园旧，离群迹半更。几时重见面，中夜独驰情。眠食今何似，头颅尚可成。定山名教顶，贺老却登瀛。持烛圭峰寺，宵谈仆屡更。一为方外友，都没世间情。面壁僧犹在，栽莲社未成。孤舟破危浪，载月下东瀛。
得张主事廷实书·其一
作者：陈献章
朝代：明

十口虽无累，三年不易更。春雷轰令问，枯木嚼官情。长夜乡心切，何时会计成。登高望东海，到眼是蓬瀛。
得张主事廷实书·其三
作者：陈献章
朝代：明

三口丘园旧，离群迹半更。几时重见面，中夜独驰情。眠食今何似，头颅尚可成。定山名教顶，贺老却登瀛。
得张主事廷实书·其二
作者：陈献章
朝代：明

新凉欺老臂，索被过残更。月到思君处，书通在客情。有家宁免累，作吏转难成。日踏皮鞋破，思量旧阆瀛。
得张主事廷实书·其四
作者：陈献章
朝代：明

持烛圭峰寺，宵谈仆屡更。一为方外友，都没世间情。面壁僧犹在，栽莲社未成。孤舟破危浪，载月下东瀛。
得林别驾书云去秋九月尝梦予于广信舟中兼示道路所闻
作者：陈献章
朝代：明

潦倒年斯迈，芳菲日自迟。忽闻天上梦，又落世间疑。扛鼎须凭力，无才敢与知。涪翁亦秋思，漫寄颖滨诗。
得林子逢书感平湖事赋此次前韵
作者：陈献章
朝代：明

平湖千里水，浣濯与谁同。咄咄诸魔里，冥冥一梦中。支离深岁月，感慨极秋风。点检希颜处，吾瓢合屡空。同人未为失，子不善为同。宦况浮云外，生涯大鳖中。孤篙撑急水，弱羽试冲风。佛者空诸有，吾儒亦有空。
得林子逢书感平湖事赋此次前韵·其一
作者：陈献章
朝代：明

平湖千里水，浣濯与谁同。咄咄诸魔里，冥冥一梦中。支离深岁月，感慨极秋风。点检希颜处，吾瓢合屡空。
得林子逢书感平湖事赋此次前韵·其二
作者：陈献章
朝代：明

同人未为失，子不善为同。宦况浮云外，生涯大鳖中。孤篙撑急水，弱羽试冲风。佛者空诸有，吾儒亦有空。
得林宪副待用书奉寄
作者：陈献章
朝代：明

午枕起攀庭树株，见戴白笠送君书。开缄快读不见字，世间滚滚终何如。倾盖一谈未可少，怅望万里徒区区。愿言保此无坏身，烈火不解燔空虚。
得林宪副待用书有怀故友张兼素
作者：陈献章
朝代：明

蹇蹇张兼素，从君致匪躬。天来今日定，书展故人封。贾傅生还恸，湘累死亦忠。平生两行泪，万里寄秋风。
得沈大参时旸漳州发来书答之六岁能诵予春牛之句
作者：陈献章
朝代：明

前后题缄两度收，春风无雁过漳州。青灯一榻南都梦，回首于今二十秋。
得萧文明寄自作草书至
作者：陈献章
朝代：明

草圣留情累十春，熙熙穆穆果何人。如今到处张东海，除是谭生解识真。魏晋名家是一关，前驱黄米未知还。却疑醉点风花句，四海于今几定山。束茅十丈扫罗浮，高榜飞云海若愁。何处约君同洗砚，月残霜冷铁桥秋。
得萧文明寄自作草书至·其一
作者：陈献章
朝代：明

草圣留情累十春，熙熙穆穆果何人。如今到处张东海，除是谭生解识真。
得萧文明寄自作草书至·其三
作者：陈献章
朝代：明

束茅十丈扫罗浮，高榜飞云海若愁。何处约君同洗砚，月残霜冷铁桥秋。
得萧文明寄自作草书至·其二
作者：陈献章
朝代：明

魏晋名家是一关，前驱黄米未知还。却疑醉点风花句，四海于今几定山。
得贺黄门克恭书
作者：陈献章
朝代：明

一封初展制中书，万里辽天见起居。何处江山还著我，斯文今古正关渠。伤心入夜思贤母，老眼当年识凤雏。濂洛诸公传不远，风流衣钵共团蒲。
得邓俊圭书
作者：陈献章
朝代：明

舞雩童子亦同游，陋巷高贤得自求。汉老岂非徐孺子，宋人何独薛居州。数茎雪报年华晚，独树风惊昨夜秋。书使远来深有意，白云高帻岸罗浮。
得陈庸书寄庄定山
作者：陈献章
朝代：明

疾子不须疑用舍，定山休更问行藏。千年天地逢开辟，一代规模见主张。老惜筋骸虽伏枕，分甘藜藿也高堂。观棋莫道无高著，当局输赢又未量。
得陈德雍书年九十馀矣犹有愿学之志
作者：陈献章
朝代：明

越客初披手翰新，天涯暮雨欲沾巾。可怜一片长江水，日夜东流不待人。
德庆峡是年大水舟行不由故道
作者：陈献章
朝代：明

客路一千里，羊肠八百盘。时时行树杪，往往异人间。竹缆牵江暝，絺衣入峡寒。倚门应尽日，谁与报平安。
德庆州舟中呈伍南山
作者：陈献章
朝代：明

江涨麻墟雨，天低德庆城。正当击楫处，空有结趺情。入夏寻双井，沿流到七星。同行邹道士，劝我学长生。
忆世卿
作者：陈献章
朝代：明

楚乡迢递庐山春，君来不来花又新。引筇踏烂庐山月，折得梅花懒寄人。
忆世卿廷实用寄景阳韵
作者：陈献章
朝代：明

东西垣竹影交欹，坐到芭蕉月上时。何处尘蒙春试马，壁间苔没旧题诗。一杯脱粟吾将老，万里长风子可羁。别有樵夫来歇担，晚凉松下一残棋。
忆衡山呈世卿
作者：陈献章
朝代：明

身轻何处谢炊烟，石洞松脂不记年。尺牍已通南岳主，一丸还有白龙仙。今日山斋拥白绵，幽怀抱膝又经年。湘中忆我无归路，更住衡山几日船。楚山西望翠重重，说著衡山便不同。九尺仙筇倚墙角，待君来问祝融峰。曲肱何处枕湘流，不到名山死不休。高咏祝融峰顶月，与君当作逍遥游。
忆衡山呈世卿·其一
作者：陈献章
朝代：明

身轻何处谢炊烟，石洞松脂不记年。尺牍已通南岳主，一丸还有白龙仙。
忆衡山呈世卿·其三
作者：陈献章
朝代：明

楚山西望翠重重，说著衡山便不同。九尺仙筇倚墙角，待君来问祝融峰。
忆衡山呈世卿·其二
作者：陈献章
朝代：明

今日山斋拥白绵，幽怀抱膝又经年。湘中忆我无归路，更住衡山几日船。
忆衡山呈世卿·其四
作者：陈献章
朝代：明

曲肱何处枕湘流，不到名山死不休。高咏祝融峰顶月，与君当作逍遥游。
忆鹤
作者：陈献章
朝代：明

孤山有月好西湖，只问湖中鹤在无。颈阁瘦躯三尺半，声摇残梦四更初。青田别去何由见，赤壁飞来不受呼。寂寞小斋谁作伴，赛兰香袅旧团蒲。
怀古
作者：陈献章
朝代：明

五斗之粟可以生，折腰殆非贤所能。即生斯世须妨俗，莫道前身不是僧。庐阜社中期滚滚，浔阳菊畔醉腾腾。南山歌罢悠然句，谁续先生五字灯。
怀古
作者：陈献章
朝代：明

千里拜林宗，行藏未始同。诸贤皆好义，夫子独时中。东汉非刘氏，西山是阆风。堂堂四百载，载籍为谁空。
怀古
作者：陈献章
朝代：明

皇皇复皇皇，开辟到陶唐。迟日江山丽，春风花草香。闾阎尽孝弟，简册无祯祥。乾坤十二会，巳午任中央。
怀古次韵王半山
作者：陈献章
朝代：明

三径五株柳，孤村独板门。先生正高卧，众鸟莫交喧。晋宋当时改，乾坤此老存。手中一把菊，秋色满丘园。相逢疏柳下，宾主两忘言。处士乃无履，江州初到门。低头入茅宇，散发对金樽。长揖朱轓别，狂歌向小园。
怀古次韵王半山·其一
作者：陈献章
朝代：明

三径五株柳，孤村独板门。先生正高卧，众鸟莫交喧。晋宋当时改，乾坤此老存。手中一把菊，秋色满丘园。
怀古次韵王半山·其二
作者：陈献章
朝代：明

相逢疏柳下，宾主两忘言。处士乃无履，江州初到门。低头入茅宇，散发对金樽。长揖朱轓别，狂歌向小园。
怀张诩
作者：陈献章
朝代：明

南北东西一马尘，相思何处不伤神。竹边闭阁长无事，犹厌山云软素巾。
怀胡大参希仁
作者：陈献章
朝代：明

鲁连谢去都无事，范蠡归来未了心。三十馀年穷学道，而今方识古人深。先生齿发今如何，我发秋来白又多。若与先生论出处，江门只好听渔歌。
怀胡大参希仁·其一
作者：陈献章
朝代：明

鲁连谢去都无事，范蠡归来未了心。三十馀年穷学道，而今方识古人深。
怀胡大参希仁·其二
作者：陈献章
朝代：明

先生齿发今如何，我发秋来白又多。若与先生论出处，江门只好听渔歌。
思亲堂
作者：陈献章
朝代：明

父子自天性，谁能咏蓼莪。声容想如在，风木悲奈何。草露滴秋陇，庭乌号夜柯。思亲两眼泪，万古注江河。
悦城
作者：陈献章
朝代：明

山作旌幢拥，江絣镜面平。舟航乘晓发，云物入冬晴。鼓到江心绝，槎冲石角横。经过悦城曲，无语笑浮生。
悯雨寄叔仁
作者：陈献章
朝代：明

去年无雨谷不登，今年雨多种欲死。农夫十室九不炊，天道胡为乃如此。自从西贼来充斥，一十九年罢供忆。科徵不停差役多，岁岁江边民荷戈。旧债未填新债续，里中今有逃亡屋。安能为汝上诉天，五风十雨无凶年。
悼区孟章
作者：陈献章
朝代：明

一坐虚寒誓不归，病危何处觅刀圭。青山若问君来去，只有当年海月知。
悼周镐
作者：陈献章
朝代：明

一封长夏寄京书，不遣归来待拜除。谁与行人报消息，高堂今日要人扶。一双玉树出东溟，岂意先随晓露倾。三十六年惟一女，老夫垂泪写铭旌。叔子还家定买碑，墓旁将刻老夫诗。诗中不借閒言语，只写人间母子悲。嗜好平生法帖诗，偶逢方士问刀圭。何人摆脱浮生事，得似周郎易箦时。里巷三年六七坟，老年无泪哭交亲。数声愿借辽阳鹤，唤醒人间未死人。
悼周镐·其一
作者：陈献章
朝代：明

一封长夏寄京书，不遣归来待拜除。谁与行人报消息，高堂今日要人扶。
悼周镐·其三
作者：陈献章
朝代：明

叔子还家定买碑，墓旁将刻老夫诗。诗中不借閒言语，只写人间母子悲。
悼周镐·其二
作者：陈献章
朝代：明

一双玉树出东溟，岂意先随晓露倾。三十六年惟一女，老夫垂泪写铭旌。
悼周镐·其五
作者：陈献章
朝代：明

里巷三年六七坟，老年无泪哭交亲。数声愿借辽阳鹤，唤醒人间未死人。
悼周镐·其四
作者：陈献章
朝代：明

嗜好平生法帖诗，偶逢方士问刀圭。何人摆脱浮生事，得似周郎易箦时。
悼彦昭
作者：陈献章
朝代：明

泪尽西风草木间，游魂暗逐《薤》歌残。千秋只有无情月，遍照松楸处处山。
悼彦潜用原韵
作者：陈献章
朝代：明

山楼耿耿夜灯然，谁借东良一日船。泪逐花沟因暮雨，愁迷鹃树惨朝烟。养生有命妨新学，入社无题侈旧镌。茔次若将昭穆定，九原新兆有东璇。
悼旧
作者：陈献章
朝代：明

里中兴没一浮云，六十年中几度闻。只恨坟荒无祭扫，前村更有未封坟。
悼李九渊
作者：陈献章
朝代：明

九韶已死徵君老，我与深之事偶同。此夜北风吹白发，旧时明月对苍松。声名还许辈流上，岁月忽消铅椠中。莫笑腐儒无厚业，尊前又手凤驹鸿。
悼李宫詹龄
作者：陈献章
朝代：明

丙戌冬在孟，谒公洪城居。公称外司徒，公年良倍予。予时上酬公，不以贱自疏。乃心重民教，兴言辄踌躇。紫阳不可作，白鹿有遗墟。顾瞻感茂草，岁月成精庐。鸣铎思所托，拳拳徇虚誉。四方名利尘，欲以一袂袪。我行匡庐野，引望情纡如。借问公来不，东南巳悬车。悬车夫何为，庶以返厥初。既云返厥初，世情亮奚馀。大块胡不仁，夺此一老且。伤哉勿复道，天地有盈虚。
悼林暕
作者：陈献章
朝代：明

一日之雅亦为哀，钟淑相随入夜台。此生未了男儿事，也向扶胥打坐来。木犀开时江右李，士达刘希盂已去。容贯范规江浦未，还因有独赏之叹。岭北书生嗟去早，江东游子惜归迟。重阳将近无风雨，正是木犀初发时。
悼林暕·其一
作者：陈献章
朝代：明

一日之雅亦为哀，钟淑相随入夜台。此生未了男儿事，也向扶胥打坐来。
悼林暕·其三
作者：陈献章
朝代：明

岭北书生嗟去早，江东游子惜归迟。重阳将近无风雨，正是木犀初发时。
悼林暕·其二
作者：陈献章
朝代：明

木犀开时江右李，士达刘希盂已去。容贯范规江浦未，还因有独赏之叹。
悼林琰
作者：陈献章
朝代：明

青湖山下抱琴回，人道藩篱自此开。澡雪果嫌身抱柱，甘眠真有鼻呼雷。尘埃衮衮荒书课，鸿鹄翩翩落酒杯。多谢急难兄弟好，为收遗骨葬蒿莱。扶胥早寄坐中身，晚入黉宫忽四春。放意自名狂者事，到头谁是醉乡人。世缘可徇聊同俗，习气难除每丧真。闻道平湖归渐近，相逢空有一沾巾。
悼林琰·其一
作者：陈献章
朝代：明

青湖山下抱琴回，人道藩篱自此开。澡雪果嫌身抱柱，甘眠真有鼻呼雷。尘埃衮衮荒书课，鸿鹄翩翩落酒杯。多谢急难兄弟好，为收遗骨葬蒿莱。
悼林琰·其二
作者：陈献章
朝代：明

扶胥早寄坐中身，晚入黉宫忽四春。放意自名狂者事，到头谁是醉乡人。世缘可徇聊同俗，习气难除每丧真。闻道平湖归渐近，相逢空有一沾巾。
悼陈冕
作者：陈献章
朝代：明

不饮亦狂饮亦狂，醒中说梦醉中忘。乾坤早暮蜉蝣化，不是芙蓉不耐霜。东方欲白星渐稀，一场春梦晓钟时。伯道有子常事耳，刘蕡登科人不知。风入梅花递少香，月临江阁有微霜。去年此地客剧饮，此夜今年人悼亡。
悼陈冕·其一
作者：陈献章
朝代：明

不饮亦狂饮亦狂，醒中说梦醉中忘。乾坤早暮蜉蝣化，不是芙蓉不耐霜。
悼陈冕·其三
作者：陈献章
朝代：明

风入梅花递少香，月临江阁有微霜。去年此地客剧饮，此夜今年人悼亡。
悼陈冕·其二
作者：陈献章
朝代：明

东方欲白星渐稀，一场春梦晓钟时。伯道有子常事耳，刘蕡登科人不知。
悼马龙
作者：陈献章
朝代：明

道南诗卷出湖西，恨失当年马上携。高枕何如一峰好，夕阳回首万山低。
感事
作者：陈献章
朝代：明

君心如逝水，一往不复旋。谁能万里浪，安坐驾此船。伤哉一何愚，由我不由天。仁者固有矜，智士乃自全。
感事
作者：陈献章
朝代：明

齿本生来不著唇，呶呶众口剧鹅群。鼻雷自炒元城耳，夜半钟声那得闻。
感事呈宋督学先生
作者：陈献章
朝代：明

禄位升天元有命，情怀化俗却无医。道不易行休恕已，仁非可让更由谁。
感事漫述与王乐用
作者：陈献章
朝代：明

丁侯为县时，不与谒者通。古称奉法吏，秉笔惟至公。留情重留情，狱事果难明。无轻赤子命，为官急书程。士而未闻道，未免为物挠。卓哉安心人，外事若无好。舍已莫委命，从人莫登山。呜呼罗一峰，逐善如转圜。
感事漫述与王乐用·其一
作者：陈献章
朝代：明

丁侯为县时，不与谒者通。古称奉法吏，秉笔惟至公。
感事漫述与王乐用·其三
作者：陈献章
朝代：明

士而未闻道，未免为物挠。卓哉安心人，外事若无好。
感事漫述与王乐用·其二
作者：陈献章
朝代：明

留情重留情，狱事果难明。无轻赤子命，为官急书程。
感事漫述与王乐用·其四
作者：陈献章
朝代：明

舍已莫委命，从人莫登山。呜呼罗一峰，逐善如转圜。
感事示黄生叔仁
作者：陈献章
朝代：明

亲老需甘软，家贫乏囷仓。卖文应不免，为恨故难忘。挥俗黄生激，辞宾子觉刚。尔曹虽得罪，无愧在门墙。
感刘琨与卢谌事
作者：陈献章
朝代：明

越石信英臣，子谅亦文雅。生遭晋运微，奔走风尘下。晋阳笑明月，胡雏夜回马。并州困石勒，从事为别驾。成败非所论，吾怜凿抔者。
感鸟
作者：陈献章
朝代：明

有鸟不知名，皎然闺中清。育雏上庭竹，众鸟不敢凌。暮雨衔虫归，唤雏雏不应。以翼覆雏宿，夜久巢屡惊。小仆极残忍，不眠伺东荣。扳巢袭其母，母去巢亦倾。一雏堕地死，二雏尚咿嘤。平明视竹根，群蚁正经营。子弱母护之，无母何以生。呜呜号者死，宛有雌雄情。入帘逼我枕，为我再三鸣。此鸟初来巢，卑卑近前楹。我无害鸟心，人谓此鸟灵。终焉失所托，此祸将孰惩。吾甚愧此鸟，感之欲沾缨。呼奴挞其背，流血非所矜。再拜谢此鸟，此意何由平。
慈母石
作者：陈献章
朝代：明

慈孝相感激，天机谢人力。谁来石下歌，见母不见石。
慈母石歌
作者：陈献章
朝代：明

岩石江头峻如壁，舟人指为慈母石。慈母名来不可闻，巉岩兀嵂秋江碧。我闻慈母名，起我父母思。人有父母谁不思，我思父母徒伤悲。忆昔生我童稚时，家贫逐日图生资。析薪与我代灯烛，鬻衣与我买诗书。朝夕俾我苦勤学，戒我勿似庸常儿。况生我命苦多疾，父母提挈绵岁月。一朝我病忽呻吟，父母咿哑面如漆。父母衣我兮宁自寒，父母食我兮宁自饥。我今身为一命仕，薄俸堪将备甘旨。二亲已去掩荒丘，薄俸还将饱妻子。几回举箸食腥膻，默默不知双泪涟。收泪还将酒杯奠，杯奠不到音容前。慈母石，世罕有，汝在江头天地久。我思父母不能养，恨恨当同尔齐朽。呜呼罔极恩难报，幸今赖有移忠孝。尚当竭力事吾君，庶可扬名酬二亲。诗曰：谁化江边石，世传慈母名。神枯真可想，意得貌如生。行路三回顾，题诗独见称。丹青在人目，千古共沾缨。
戊子秋开化吴廷介县博校文于我省念太夫人初度之辰在十月八日撤棘之后幸公程之便趋归为寿诗以送之
作者：陈献章
朝代：明

高下原从脚板分，江山富贵几般人。吾家子弟官情薄，欲把行藏寿老亲。
戏赠二谢生
作者：陈献章
朝代：明

婉转青囊传二谢，渊源来自马蹄洲。山人眼是庖丁手，解把屠牛破土牛。
戏赠求书饶大中还江右
作者：陈献章
朝代：明

书法一家成，风波几月程。孤舟愁度险，荐福有雷声。
戏赠都老
作者：陈献章
朝代：明

蔡坑黄野舟，独坐小园幽。被命为都老，倾心向县侯。万家春且至，一纪俗全偷。莫倚无言化，须君九借筹。
戏赠馆宾
作者：陈献章
朝代：明

松风和雨洒柴关，过午雕胡饭始餐。今日华卿休怪讶，往年饥鼠齧陈山。
戏赠馆宾
作者：陈献章
朝代：明

迟迟岁将暮，戚戚怀故里。馆中饥鼠多，旅食驴儿尾。垂德于不报，世间宁有此。行李无一钱，还家对妻子。
戏题张千户画松
作者：陈献章
朝代：明

张侯画松人不识，松不画横惟画直。上干青霄下盘石，倒卷苍龙二千尺。神物安可留屋壁，变化虚空了无迹。不然恐遭雷斧辟，左手执弓右持戟。取胜无过万人敌，侯莫画松费笔力。
戏题顾进士琼林宴图
作者：陈献章
朝代：明

黄屋门前缓辔行，上林花映赐衣明。怪来老眼模糊甚，道是寻春杜少陵。
成化甲辰中秋后宝安袁藏用林子翼林时嘉童子时远时表从缉熙来访白沙缉熙新授浙江平湖县博将之官是夕辞去赋此识别
作者：陈献章
朝代：明

天高日朗送君还，紫水黄云又闭关。但是笑谈如此辈，不妨来往共人间。岂无贵介同倾酒，每忆心知恨隔山。官在太湖家万里，老夫何地索开颜。
戒懒文
作者：陈献章
朝代：明

大舜为善鸡鸣起，周公一饭凡三止。仲尼不寝终夜思，圣贤事业勤而已。昔闻凿壁有匡衡，又闻车胤能囊萤。韩愈焚膏孙映雪，未闻懒者留其名。尔懒岂自知，待我详言之。官懒吏曹欺，将懒士卒离。母懒儿号寒，夫懒妻啼饥。猫懒鼠不走，犬懒盗不疑。细看万事乾坤内，祗有懒子最为害。诸弟子，听训诲，日就月将莫懈怠。举笔从头写一篇，贴向座右为警戒。
戒酒后寄伦知县
作者：陈献章
朝代：明

圣人不囿物，物物自圆融。古来善学者，变化如神龙。积善如积粟，积多仓庾充。去恶如去草，去尽禾粟丰。全体苟不能，一曲自可通。隆情唐雅乐，流际轻鼓钟。何物丘垤凝，而以乘高峰。率儿拍两手，笑此如泥翁。名教自有乐，何必沦无穷。
托黄岩转致区区于金陵孔易内翰诸公
作者：陈献章
朝代：明

去年杯酒喜遭逢，却忆金陵是梦中。白首可能离海上，黄岩该为谢江东。草亭人去千山月，来鹤诗成万古风。两地寄书慵似我，江南八月有征鸿。
扶南访黄岩尹邝载道适来顾白沙两不值赋三侧韵
作者：陈献章
朝代：明

行舟石门浪，不识扶溪口。时时闻来往，日入丧水手。昨暮黄岩马，来嘶白沙柳。惜哉两不遇，独坐空搔首。我有一斗酒，愿与子秉烛。子来复空去，值我不在屋。稚子呼不至，踉跄走入竹。明旦归我艇，先后迓以告。閒居不儗出，偶出负佳客。问客来何许，来自黄岩谪。长安接笑语，中道有暌隔。悠悠百年内，与子异显默。
扶南访黄岩尹邝载道适来顾白沙两不值赋三侧韵·其一
作者：陈献章
朝代：明

行舟石门浪，不识扶溪口。时时闻来往，日入丧水手。昨暮黄岩马，来嘶白沙柳。惜哉两不遇，独坐空搔首。
扶南访黄岩尹邝载道适来顾白沙两不值赋三侧韵·其三
作者：陈献章
朝代：明

閒居不儗出，偶出负佳客。问客来何许，来自黄岩谪。长安接笑语，中道有暌隔。悠悠百年内，与子异显默。
扶南访黄岩尹邝载道适来顾白沙两不值赋三侧韵·其二
作者：陈献章
朝代：明

我有一斗酒，愿与子秉烛。子来复空去，值我不在屋。稚子呼不至，踉跄走入竹。明旦归我艇，先后迓以告。
扶胥口书事借浴日亭韵
作者：陈献章
朝代：明

早春约我扶胥口，今日进舟黄木湾。使君已去漫留诺，水国独吟空见山。老向烟波真得地，晚来风日更开颜。明朝去觅南川子，与话平生水石间。
承张方伯报旌表家慈贞节
作者：陈献章
朝代：明

大喜来何处，劳公一札香。圣恩元浩荡，老母自冰霜。此报符佳梦，他时益大防。无论一家惠，举俗赖虞唐。
承白洲李先生见惠白米蛇酒香茗诸品不胜荣感用韵以谢
作者：陈献章
朝代：明

舍钓开缄绿水涯，偶来云水弄衰骸。即炊雪粒供朝馔，便泻蛇浆放老怀。海上旌旗频照眼，城中尘土未沾鞋。庐冈此日还精舍，宾主何时更两阶。
拉马玄真看山
作者：陈献章
朝代：明

官府治簿书，倥偬多苦辛。文士弄笔砚，著述劳心神。而我独无事，隐几忘昏晨。南山转苍翠，可望亦可亲。岁暮如勿往，枉是最閒人。近来饮酒者，惟我与子真。能移柳间舫，同泛江门津。
招讼者归
作者：陈献章
朝代：明

越王城里尘随马，刺史衙前吏喝人。此日王孙不归去，旧游芳草可怜春。
拟于精舍旁结小庵以处袁晖
作者：陈献章
朝代：明

精舍岩西拟一台，松高竹密路斜回。草庵半属袁郎了，好带茶园一匮来。
拟移木犀于上游黄云示民泽
作者：陈献章
朝代：明

木犀金粟散天香，在秋之季庐山阳。湛生期我上游庄，移根千丈黄云冈。万丈黄云千丈山，金粟花开不等閒。金粟氤氲塞两间，先生与尔同岁阑。
拨闷
作者：陈献章
朝代：明

久病在床，展转莫舒。我欲观化，有握其枢。人有善愿，天必从之。我病几时，我念西驰。我行次且，如饥思食。如寒思衣，动惟厥时。匪亟匪徐，鱼跃鸢飞。乃见真机，天岂不知。天偶遗之，吾将尤谁。我聊任之，拨闷以诗。
拨闷谩书
作者：陈献章
朝代：明

拨闷江楼病有诗，诗成即事直堪嗤。江山莫叹无前辈，造物何尝不小儿。物遇岁寒形至性，天于定后见真机。大易发挥群圣达，碧玉山人近有诗。
挽庄节妇三首·其三
作者：陈献章
朝代：明

痴子啼复急，良人暮不还。彷徨妾心悸，负儿出门看。死者为妾身，暴尸门外湾。匍匐往见缚，割裂肠与肝。苟能绝仇领，何事空摧残。稽首告青天，饮恨赴奔湍。湍水照妾心，湍月照妾颜。妾恨何时终，岁岁如转环。
挽庄节妇三首·其二
作者：陈献章
朝代：明

盗贼轻人命，纲常杀此躯。也能作厉鬼，不问葬江鱼。骨肉他乡尽，英灵此庙居。乾坤不朽事，持以报君夫。
挽敕总两广军务都御史郴阳朱公
作者：陈献章
朝代：明

十年持节岭西东，奏疏金门月几封。都府清虚如到寺，家徒冷淡不随公。疮痍已拯人间溺，经略还收战外功。犹与后时忧馈饷，羡馀不以献重曈。发疏齿豁瘴天涯，已道头颅事可知。万里忽闻徵召起，九泉应恨乞归迟。事方年少常如钝，虑过时人忽似痴。爱惜饷军三十万，至今犹系陕人思。楚天春望思难任，生死交情秪自深。岂有鹏程高万里，故收骏骨破千金。姓名叨入黄公传，絮酒空怀孺子心。拂拭孤桐向明月，哀弦弹绝不成音。
挽敕总两广军务都御史郴阳朱公·其一
作者：陈献章
朝代：明

十年持节岭西东，奏疏金门月几封。都府清虚如到寺，家徒冷淡不随公。疮痍已拯人间溺，经略还收战外功。犹与后时忧馈饷，羡馀不以献重曈。
挽敕总两广军务都御史郴阳朱公·其三
作者：陈献章
朝代：明

楚天春望思难任，生死交情秪自深。岂有鹏程高万里，故收骏骨破千金。姓名叨入黄公传，絮酒空怀孺子心。拂拭孤桐向明月，哀弦弹绝不成音。
挽敕总两广军务都御史郴阳朱公·其二
作者：陈献章
朝代：明

发疏齿豁瘴天涯，已道头颅事可知。万里忽闻徵召起，九泉应恨乞归迟。事方年少常如钝，虑过时人忽似痴。爱惜饷军三十万，至今犹系陕人思。
挽敕总两广军务都御史郴阳朱公太子少保诚庵朱公归葬郴阳适会宪长陶公遣生员陈谏偕景旸往祭其墓遂并以公意作诗赠之·其一
作者：陈献章
朝代：明
体裁：七言律诗

铭旌前日别金台，故吏门生安在哉。黄叶孤村荆桂老，青山连骑越香来。人思旧德闻吹笛，鸟避新阡下啄苔。欲了平生功德状，到时须打墓碑回。
挽林别驾汝和
作者：陈献章
朝代：明

昔岁逢君在郁台，扬眉抚剑泰山摧。纷纷白眼轻豪俊，只有余公解爱才。别驾一城聊塞北，短檠诸子自江南。平生抱负何由见，冢上铭诗仔细参。赤冈经雨草萋萋，山北山南路欲迷。怕到使君投辖处，黑云堆陇鹧鸪啼。有时江畔倚秋藤，袅袅如闻击楫声。春色眼前人不见，江花江水总含情。
挽林别驾汝和·其一
作者：陈献章
朝代：明

昔岁逢君在郁台，扬眉抚剑泰山摧。纷纷白眼轻豪俊，只有余公解爱才。
挽林别驾汝和·其三
作者：陈献章
朝代：明

赤冈经雨草萋萋，山北山南路欲迷。怕到使君投辖处，黑云堆陇鹧鸪啼。
挽林别驾汝和·其二
作者：陈献章
朝代：明

别驾一城聊塞北，短檠诸子自江南。平生抱负何由见，冢上铭诗仔细参。
挽林别驾汝和·其四
作者：陈献章
朝代：明

有时江畔倚秋藤，袅袅如闻击楫声。春色眼前人不见，江花江水总含情。
挽竹斋
作者：陈献章
朝代：明

屋里沾裳罗一峰，门前又报竹斋翁。一年气运天何极，两叹交情日未穷。
挽黎雪青
作者：陈献章
朝代：明

诗草人收味月亭，先生何处独登瀛。山云自映新坟白，斋榜空悬旧雪青。到了有生还似寄，寻思是梦不如醒。秪应更坐蒲团破，读尽琅函几部经。
插花
作者：陈献章
朝代：明

岩前上马兴难拿，卯酒三钟帽半斜。两鬓馨香齐插了，赛兰花间木犀花。
斋大父忌作旧居在道娘坟东
作者：陈献章
朝代：明

道娘坟西近官路，朝朝暮暮行人多。世事百年浑不省，满堂宾客竹枝歌。
新年
作者：陈献章
朝代：明

阴雨方连日，新年损物华。呼儿酌我酒，骑马到谁家。黯黯寒云密，萧萧暮景斜。人生正无赖，狼藉任桃花。今日胜元日，江天乍放晴。呼瓶汲井水，煮茗待门生。山鸟鸣将下，桃花暗复明。所嗟人易老，况复岁华更。朝雨黄鹂静，春风暗蕊低。极知来令节，未肯踏深泥。狼藉桃无语，侵寻草满蹊。还闻骑马客，踯躅向沙堤。
新年·其一
作者：陈献章
朝代：明

阴雨方连日，新年损物华。呼儿酌我酒，骑马到谁家。黯黯寒云密，萧萧暮景斜。人生正无赖，狼藉任桃花。
新年·其二
作者：陈献章
朝代：明

今日胜元日，江天乍放晴。呼瓶汲井水，煮茗待门生。山鸟鸣将下，桃花暗复明。所嗟人易老，况复岁华更。
新年田家
作者：陈献章
朝代：明

古田同井今同村，同坐杯盘到子孙。合是田家爱元日，白头拄杖拜人门。
新年试笔
作者：陈献章
朝代：明

舍下水生春水开，竹间波弄碧洄洄。东风日日江门道，不尽官船打鼓来。
新设纸帐轩中
作者：陈献章
朝代：明

如云白纸罩方床，翠簟眠穿我固当。世到葛天终不远，先生枕外即羲皇。阶面苔侵牡蛎墙，小轩容易领年光。只从今夜床头月，已照先生鬓脚霜。
新设纸帐轩中·其一
作者：陈献章
朝代：明

如云白纸罩方床，翠簟眠穿我固当。世到葛天终不远，先生枕外即羲皇。
新设纸帐轩中·其二
作者：陈献章
朝代：明

阶面苔侵牡蛎墙，小轩容易领年光。只从今夜床头月，已照先生鬓脚霜。
方伯金公顾白沙次韵答之
作者：陈献章
朝代：明

晚饭对公山阁雨，尊前又拜岁书新。别来试把梅花数，三十六回江上春。
旌节亭瓦雀
作者：陈献章
朝代：明

瓦雀喜亭栖，丹青意自迷。雨馀穿丽日，花底啅香泥。并语声全碎，追飞羽忽低。悠悠去缯缴，款款恋榱题。卵育非无地，儿群或引梯。惯行书案上，渐满井栏西。不羡雕笼养，真堪画卷携。由来亲白首，那更避青藜。狎久如私眤，喧多类滑稽。行藏非社燕，饮啄溷家鸡。度岭千回歇，排风几寸跻。冥鸿于汝辈，沧海一涔蹄。
旌表家慈书至
作者：陈献章
朝代：明

迢递来金阙，光辉动荜门。世知慈母节，人带圣君恩。笑喜翻疑梦，荣封却未言。痴儿何以报，忠孝策诸孙。荆扉无外事，散步数鸡孙。特地开双眼，从天降一言。江山同出色，存殁各沾恩。斟酌杯中酒，春风欲到门。
旌表家慈书至·其一
作者：陈献章
朝代：明

迢递来金阙，光辉动荜门。世知慈母节，人带圣君恩。笑喜翻疑梦，荣封却未言。痴儿何以报，忠孝策诸孙。
旌表家慈书至·其二
作者：陈献章
朝代：明

荆扉无外事，散步数鸡孙。特地开双眼，从天降一言。江山同出色，存殁各沾恩。斟酌杯中酒，春风欲到门。
无题
作者：陈献章
朝代：明

柳渡一帆秋月，江门几树春云。来往一时意思，江山万古精神。
早起
作者：陈献章
朝代：明

推枕起新晴，披衣向小明。坐忘新病减，梦少夙心清。轧轧开邻户，鼕鼕杀县更。跛奴呼具盥，旋起绕花行。
早饮辄醉示一之
作者：陈献章
朝代：明

清晨隐几入无穷，浩浩春生酩酊中。我若扶衰出门去，可能筋斗打虚空。
易郴讣至乞书铭旌
作者：陈献章
朝代：明

三年不款白沙扉，病枕春来耗亦稀。天地无穷流水远，江山犹是昔人非。群贤半逐春云散，老泪还随暮雨飞。八字铭旌吾敢爱，知君不愧旧儒衣。
春中
作者：陈献章
朝代：明

时光堪喜亦堪悲，岁岁春随斗炳移。送老一条邛竹杖，夜挑明月上台矶。北风吹我早裘轻，不借肩舆一日晴。九十日春都不见，跏趺榻上看云生。龙溪不赏去年花，今岁春光喜在家。多谢花神怜旧识，尽情开向白牛车。
春中·其一
作者：陈献章
朝代：明

时光堪喜亦堪悲，岁岁春随斗炳移。送老一条邛竹杖，夜挑明月上台矶。
春中·其三
作者：陈献章
朝代：明

龙溪不赏去年花，今岁春光喜在家。多谢花神怜旧识，尽情开向白牛车。
春中·其二
作者：陈献章
朝代：明

北风吹我早裘轻，不借肩舆一日晴。九十日春都不见，跏趺榻上看云生。
春中杂兴
作者：陈献章
朝代：明

春寒著莫絮袍轻，游走何山更乞晴。夜梦髯翁作人拜，安知不是白龙精。小雨如丝落晚风，东君无计驻残红。野人不是伤春客，春在野人杯酒中。香烟袅入袖中蛇，读易山斋日未斜。领取乾坤分付意，扶留生耳木犀花。
春中杂兴·其一
作者：陈献章
朝代：明

春寒著莫絮袍轻，游走何山更乞晴。夜梦髯翁作人拜，安知不是白龙精。
春中杂兴·其三
作者：陈献章
朝代：明

香烟袅入袖中蛇，读易山斋日未斜。领取乾坤分付意，扶留生耳木犀花。
春中杂兴·其二
作者：陈献章
朝代：明

小雨如丝落晚风，东君无计驻残红。野人不是伤春客，春在野人杯酒中。
春兴
作者：陈献章
朝代：明

野晴花簇白，山暖树更青。卯酒醉欲睡，午风吹又醒。閒拈曲江句，胜读法华经。自在山窗下，跏趺趣己冥。
春兴
作者：陈献章
朝代：明

野鸟飞窗静，春萝补屋穿。时时咽花气，翳翳傍林园。山鸟日暮至，长鸣芳树烟。唤醒陶令醉，惊觉华山眠。
春兴追次后山韵
作者：陈献章
朝代：明

万物各得性，天开一岁春。风柔翻弱羽，波暖跃纤鳞。稚柳初成趣，芳芹亦赏新。川云将岳雨，何者不供人。
春寒
作者：陈献章
朝代：明

江云将雨弄春寒，坏絮中宵裹作团。二月北风还浩浩，几程西路更漫漫。忽闻莺语当窗沸，想拟花枝翌日看。天道阴晴也无定，药炉且可共泥丸。
春寒
作者：陈献章
朝代：明

清明天气如初腊，雨脚云头枉是春。阶下荼蘼开自晚，不随红紫怨东君。一春光景在花枝，三月殊非阴雨时。只有木犀偏耐冷，小枝檐下对衰迟。看花何处辗香轮，江上春寒著莫人。衰病未堪供起倒，且便高枕过残春。
春寒·其一
作者：陈献章
朝代：明

清明天气如初腊，雨脚云头枉是春。阶下荼蘼开自晚，不随红紫怨东君。
春寒·其三
作者：陈献章
朝代：明

看花何处辗香轮，江上春寒著莫人。衰病未堪供起倒，且便高枕过残春。
春寒·其二
作者：陈献章
朝代：明

一春光景在花枝，三月殊非阴雨时。只有木犀偏耐冷，小枝檐下对衰迟。
春怀次韵陆放翁
作者：陈献章
朝代：明

江发溶溶绿，山开面面青。春风何气力，吹动綵云亭。时物归春雨，交游散晓星。十年江海梦，谁道不曾醒。
春日书事
作者：陈献章
朝代：明

开年今日雨，疏柳小塘春。紫燕将归社，黄鹂欲唤人。未明事南亩，选日䀻西宾。元亮朝朝醉，江村白酒新。
春日偶成
作者：陈献章
朝代：明

菊残犹可对，人老不须嗟。水阁风低柳，山篱雀啅花。千门尽桃李，十亩未桑麻。大禹须治水，颜回却卧家。竞长家家柳，齐开阵阵花。春深添富贵，人老旧烟霞。欹枕黄鹂近，开窗白鸟斜。草玄无意绪，呼酒对侯巴。
春日偶成
作者：陈献章
朝代：明

蛱蝶飞飞花映窗，流莺恰恰柳垂江。出墙老竹青千个，泛浦轻鸥白一双。暖日暄风酣独卧，来牛去马乱相撞。江山指点非无句，谁致先生酒百缸。
春日偶成·其一
作者：陈献章
朝代：明

菊残犹可对，人老不须嗟。水阁风低柳，山篱雀啅花。千门尽桃李，十亩未桑麻。大禹须治水，颜回却卧家。
春日偶成·其二
作者：陈献章
朝代：明

竞长家家柳，齐开阵阵花。春深添富贵，人老旧烟霞。欹枕黄鹂近，开窗白鸟斜。草玄无意绪，呼酒对侯巴。
春日写怀
作者：陈献章
朝代：明

水际寻芳去，花枝隔水新。可怜今日望，不是向来人。紫袖垂垂下，黄鹂树树春。东风天外至，南岳梦中身。一觞复一曲，不觉夕阳残。好景我只醉，春风人未閒。青红今满路，风日未登山。何如海中鸟，鼓翅蓬莱间。
春日写怀·其一
作者：陈献章
朝代：明

水际寻芳去，花枝隔水新。可怜今日望，不是向来人。紫袖垂垂下，黄鹂树树春。东风天外至，南岳梦中身。
春日写怀·其二
作者：陈献章
朝代：明

一觞复一曲，不觉夕阳残。好景我只醉，春风人未閒。青红今满路，风日未登山。何如海中鸟，鼓翅蓬莱间。
春日江村
作者：陈献章
朝代：明

时候花先觉，阴晴鸟自知。登山嫌避客，得句乐呼儿。蔓草披香径，垂杨覆浅漪。美人期未至，江月几盈亏。草带篱腰绿，花簪石顶红。林园开昼景，莺燕语春风。山霭霏霏合，江流渺渺东。独来桥畔路，高拄过眉筇。
春日江村·其一
作者：陈献章
朝代：明

时候花先觉，阴晴鸟自知。登山嫌避客，得句乐呼儿。蔓草披香径，垂杨覆浅漪。美人期未至，江月几盈亏。
春日江村·其二
作者：陈献章
朝代：明

草带篱腰绿，花簪石顶红。林园开昼景，莺燕语春风。山霭霏霏合，江流渺渺东。独来桥畔路，高拄过眉筇。
春日醉中言怀
作者：陈献章
朝代：明

山林亦朝市，朝市亦山林。两鬓白于旧，三杯狂到今。子云休儗赋，元亮已忘琴。南山千丈石，可以明我心。古人不可见，空见古人心。春风开我盏，流水到谁琴。无说可传后，何才敢议今。玉台花信少，扶杖更西林。
春日醉中言怀·其一
作者：陈献章
朝代：明

山林亦朝市，朝市亦山林。两鬓白于旧，三杯狂到今。子云休儗赋，元亮已忘琴。南山千丈石，可以明我心。
春日醉中言怀·其二
作者：陈献章
朝代：明

古人不可见，空见古人心。春风开我盏，流水到谁琴。无说可传后，何才敢议今。玉台花信少，扶杖更西林。
春阴偶作寄定山
作者：陈献章
朝代：明

浩浩川流疾，冥冥岭树阴。共怜春错莫，更觉老侵寻。宿雨衰花气，朝阳绝鸟吟。谁能尽天道，俛仰此怀深。
是夕范生小酌
作者：陈献章
朝代：明

日月双轮转，乾坤一气旋。是时冬始闰，细雨夜如年。人语斜风外，天机落叶边。凭谁给灯火，更坐读残篇。
昼睡
作者：陈献章
朝代：明

林木苍苍鸟哺雏，江亭春与睡相宜。风花已遣新年醉，气候还增病叟痴。尘世悲欢忘处了，浮生日月梦中移。晨炊未熟无人唤，正是飞云曳杖时。
昼睡为雀所喧
作者：陈献章
朝代：明

野风吹隙檐翻雀，昼搅床风雀搅眠。若道神仙无一事，老夫当日未神仙。
昼睡偶成寄玉台文定上人
作者：陈献章
朝代：明

老脚春还短，名山梦每登。玉台天上寺，文定意中僧。得法休藏钵，传心信有灯。道人北窗下，一枕一瞢腾。
晓枕
作者：陈献章
朝代：明

圣贤都从一上来，时止时行道与偕。若使舂陵为孟子，光风霁月更襟怀。
晓枕
作者：陈献章
朝代：明

天地无穷年，无穷吾亦在。独立无朋俦，谁为自然配。舂陵造物徒，斯人可神会。有如寿厓者，乃我之侪辈。永结无情游，相期八纮外。
晓枕
作者：陈献章
朝代：明

天时人事莽何穷，睡破山窗正恼公。几点木犀三月雨，一声蜀魄五更风。青春有限年年老，白发无私个个同。莫共老人论甲子，闾阎稚子亦成翁。
晓枕
作者：陈献章
朝代：明

碧玉山楼晓枕眠，独吟楼上笑阳关。人世谁为儿女态，道流空说化形仙。衡岳开山秋正好，舂陵望岳地相连。碧云野路无羁绊，五尺丹藤两屦烟。
晓枕偶成
作者：陈献章
朝代：明

采义非采薇，食薇不食粟。遥遥望西山，千古嵯峨独。西北多奇峰，云深香难认。汉廷无谋臣，黄绮皆真隐。
晓枕偶成·其一
作者：陈献章
朝代：明

采义非采薇，食薇不食粟。遥遥望西山，千古嵯峨独。
晓枕偶成·其二
作者：陈献章
朝代：明

西北多奇峰，云深香难认。汉廷无谋臣，黄绮皆真隐。
晓枕再和
作者：陈献章
朝代：明

平生老黄石，引望空白云。无人知感激，为我尽殷勤。何处寻吾契，名山访道君。洞天三十六，步步声相闻。外生即非死，胡为乐久生。去来大化内，俗眼未分明。我寿元无极，君才亦太清。五峰南斗上，何日踏歌行。
晓枕再和·其一
作者：陈献章
朝代：明

平生老黄石，引望空白云。无人知感激，为我尽殷勤。何处寻吾契，名山访道君。洞天三十六，步步声相闻。
晓枕再和·其二
作者：陈献章
朝代：明

外生即非死，胡为乐久生。去来大化内，俗眼未分明。我寿元无极，君才亦太清。五峰南斗上，何日踏歌行。
晓枕示湛雨龚曰高·其一
作者：陈献章
朝代：明

二千六百丈，脚底是飞云。悠悠四十年，欲往念徒勤。多谢红藤子，扶吾还数君。铁桥问何如，见景胜于闻。
晓枕示湛雨龚曰高·其二
作者：陈献章
朝代：明

万年如一瞬，莫问我浮生。风雨将秋至，山河载月明。语檐幽鸟乐，对竹小童清。夜夜湘江梦，与君何日行。
晓枕过金洲戏作
作者：陈献章
朝代：明

行人拍手笑天公，十月江湖未朔风。旭日上天才半赤，晴霞照水忽殷红。注目九江来艇急，回头三老著篙慵。何须却是苍梧道，不道天公也笑侬。
晓起
作者：陈献章
朝代：明

偶然风折木，村犬吠成群。此事真难免，问君闻不闻。辛苦南邻臼，远鸡方一鸣。夜来风极急，吹断到窗声。冬眠不觉晓，开门见白云。云中何所有，童子两三人。
晓起
作者：陈献章
朝代：明

篱头过井水，不打隔斋门。手握南阳布，缠头数竹孙。老不爱春华，一篱孤负花。胡为聒我枕，稚子打朝鸦。自有无情蝶，孤飞不傍花。白头闻见少，閒动羽虫嗟。
晓起·其一
作者：陈献章
朝代：明

偶然风折木，村犬吠成群。此事真难免，问君闻不闻。
晓起·其一
作者：陈献章
朝代：明

篱头过井水，不打隔斋门。手握南阳布，缠头数竹孙。
晓起·其三
作者：陈献章
朝代：明

冬眠不觉晓，开门见白云。云中何所有，童子两三人。
晓起·其三
作者：陈献章
朝代：明

自有无情蝶，孤飞不傍花。白头闻见少，閒动羽虫嗟。
晓起·其二
作者：陈献章
朝代：明

老不爱春华，一篱孤负花。胡为聒我枕，稚子打朝鸦。
晓起·其二
作者：陈献章
朝代：明

辛苦南邻臼，远鸡方一鸣。夜来风极急，吹断到窗声。
晓饮忽醉拥禅衣坐睡
作者：陈献章
朝代：明

三杯过卯得瞢腾，坐拥禅衣问杀更。下砌握刀山竹冗，开门负水海棠生。
晚发厓山
作者：陈献章
朝代：明

江水初宽白鹭飞，厓山欲莫赤枫微。孤舟独背汤瓶去，不共前川钓艇归。
晚步
作者：陈献章
朝代：明

水国秋先至，江村晚更幽。泥筌收郭索，山网落？辀。凉入社门树，阴连渡口舟。独怜经略地，吾得放歌游。居常懒出户，肯到社西头。海国诸峰暝，乾坤六月秋。微凉生浦树，返照下西楼。今夕蒲团上，前山更卧游。
晚步·其一
作者：陈献章
朝代：明

水国秋先至，江村晚更幽。泥筌收郭索，山网落？辀。凉入社门树，阴连渡口舟。独怜经略地，吾得放歌游。
晚步·其一
作者：陈献章
朝代：明
体裁：五言律诗

水国秋先至，江村晚更幽。泥筌收郭索，山网落�辀。凉入社门树，阴连渡口舟。独怜经略地，吾得放歌游。
晚步·其二
作者：陈献章
朝代：明

居常懒出户，肯到社西头。海国诸峰暝，乾坤六月秋。微凉生浦树，返照下西楼。今夕蒲团上，前山更卧游。
晚酌示藏用诸友
作者：陈献章
朝代：明

何处氤氲到此溪，香林高树望中迷。瘦藤拄月秋山远，破褐随风晚袖低。庐阜亦开新洞府，玉台还是古招提。黄柑白酒谁宾主，不放今朝醉似泥。风清月朗此何溪，几个神仙被酒迷。云水此身聊起倒，乾坤入眼谩高低。因过紫极闻丹诀，旋把黄金铸水提。问我何如苏内翰，夜观赤壁踏黄泥。四人把手过龙溪，一路梅花了不迷。沧海月明三岛近，白龙天迥众山低。客携卷子抄诗草，儿上松枝挂酒提。尽日醉眠崖石上，莓苔茵厚不沾泥。涪翁指点好濂溪，老眼青天醉不迷。五老峰连湖月白，绿荷风飐水烟低。无穷光霁还相接，太极图书谨自提。懒与时人谈此事，风流真个隔云泥。赏音无代无须溪，我为诸君略指迷。开卷直疑韩愈错，吟头刚向孟郊低。贪修大药遗真种，争得刀圭出粉提。晋魏以前无近体，独怜陶谢不拖泥。东溪牵犬过西溪，短屐冲烟步步迷。秋竹苔深人语静，古坛松冷鹤巢低。山花折去空盈把，春酒沽来不满提。笑把长竿弄江月，草间郭索尚蟠泥。屋上青山屋下溪，溪山何处使人迷。岩头老树排风正，门外垂杨拂浪低。东渚晓烟萦舴艋，西山夜雨落菩提。涓涓却笑三江水，未洗严光脚板泥。渔翁向夜宿何溪，月色芦花到处迷。篷背风吹黄叶过，船头浪捲雪山低。晚来竿线殊堪弄，老去干戈不著提。自有平生烟水分，何曾轩冕视涂泥。丹青不写武陵溪，只记桃花也著迷。芳草独行山路僻，白云相送洞门低。笑呼竹笠前头拜，交付诗囊右手提。风月满山关不住，他时须用一丸泥。十一月梅开满溪，探花长是被花迷。岩前老树藤缠杀，路上横枝竹扫低。香动酒卮羌欲歃，影留山月不堪提。逋仙此意还真否，笑指江门屦底泥。
晚酌示藏用诸友·其一
作者：陈献章
朝代：明

何处氤氲到此溪，香林高树望中迷。瘦藤拄月秋山远，破褐随风晚袖低。庐阜亦开新洞府，玉台还是古招提。黄柑白酒谁宾主，不放今朝醉似泥。
晚酌示藏用诸友·其七
作者：陈献章
朝代：明

屋上青山屋下溪，溪山何处使人迷。岩头老树排风正，门外垂杨拂浪低。东渚晓烟萦舴艋，西山夜雨落菩提。涓涓却笑三江水，未洗严光脚板泥。
晚酌示藏用诸友·其三
作者：陈献章
朝代：明

四人把手过龙溪，一路梅花了不迷。沧海月明三岛近，白龙天迥众山低。客携卷子抄诗草，儿上松枝挂酒提。尽日醉眠崖石上，莓苔茵厚不沾泥。
晚酌示藏用诸友·其九
作者：陈献章
朝代：明

丹青不写武陵溪，只记桃花也著迷。芳草独行山路僻，白云相送洞门低。笑呼竹笠前头拜，交付诗囊右手提。风月满山关不住，他时须用一丸泥。
晚酌示藏用诸友·其二
作者：陈献章
朝代：明

风清月朗此何溪，几个神仙被酒迷。云水此身聊起倒，乾坤入眼谩高低。因过紫极闻丹诀，旋把黄金铸水提。问我何如苏内翰，夜观赤壁踏黄泥。
晚酌示藏用诸友·其五
作者：陈献章
朝代：明

赏音无代无须溪，我为诸君略指迷。开卷直疑韩愈错，吟头刚向孟郊低。贪修大药遗真种，争得刀圭出粉提。晋魏以前无近体，独怜陶谢不拖泥。
晚酌示藏用诸友·其八
作者：陈献章
朝代：明

渔翁向夜宿何溪，月色芦花到处迷。篷背风吹黄叶过，船头浪捲雪山低。晚来竿线殊堪弄，老去干戈不著提。自有平生烟水分，何曾轩冕视涂泥。
晚酌示藏用诸友·其六
作者：陈献章
朝代：明

东溪牵犬过西溪，短屐冲烟步步迷。秋竹苔深人语静，古坛松冷鹤巢低。山花折去空盈把，春酒沽来不满提。笑把长竿弄江月，草间郭索尚蟠泥。
晚酌示藏用诸友·其十
作者：陈献章
朝代：明

十一月梅开满溪，探花长是被花迷。岩前老树藤缠杀，路上横枝竹扫低。香动酒卮羌欲歃，影留山月不堪提。逋仙此意还真否，笑指江门屦底泥。
晚酌示藏用诸友·其四
作者：陈献章
朝代：明

涪翁指点好濂溪，老眼青天醉不迷。五老峰连湖月白，绿荷风飐水烟低。无穷光霁还相接，太极图书谨自提。懒与时人谈此事，风流真个隔云泥。
晨起
作者：陈献章
朝代：明

群雀晓啾啾，闭门春事幽。下床花到眼，招手鹤朝头。永日还书卷，衰年但酒瓯。醉来江柳下，笑引子陵钩。
晨起将出寻梅
作者：陈献章
朝代：明

朝烟横野犊鸣陂，索杖山斋睡起时。田父许留今日酒，梅花不欠去年诗。冲寒索笑来何处，带病寻香出每迟。彷佛西湖梦中见，水边篱落忽横枝。半树横枝太逼真，暗香疏影亦传神。芝兰失宠元无雪，桃李生嫌更媚春。老干最宜千丈石，香风不动九衢尘。相思满眼天涯暮，迢递无因寄远人。虬枝高望铁桥开，禀气寰中寡所谐。樵坞夜寒花索酒，山厨香近月横阶。何处画图空议儗，他时羹鼎绝安排。相逢也恨孤山浅，那得诗情到简斋。村南叉路细萦蛇，注目寒江不见花。远树带烟风袅断，长稍离岸石钩斜。看来欲洗溪边竹，折去须乘水上槎。买地结庵何处所，老梅今拟作东家。
晨起将出寻梅·其一
作者：陈献章
朝代：明

朝烟横野犊鸣陂，索杖山斋睡起时。田父许留今日酒，梅花不欠去年诗。冲寒索笑来何处，带病寻香出每迟。彷佛西湖梦中见，水边篱落忽横枝。
晨起将出寻梅·其三
作者：陈献章
朝代：明

虬枝高望铁桥开，禀气寰中寡所谐。樵坞夜寒花索酒，山厨香近月横阶。何处画图空议儗，他时羹鼎绝安排。相逢也恨孤山浅，那得诗情到简斋。
晨起将出寻梅·其二
作者：陈献章
朝代：明

半树横枝太逼真，暗香疏影亦传神。芝兰失宠元无雪，桃李生嫌更媚春。老干最宜千丈石，香风不动九衢尘。相思满眼天涯暮，迢递无因寄远人。
晨起将出寻梅·其四
作者：陈献章
朝代：明

村南叉路细萦蛇，注目寒江不见花。远树带烟风袅断，长稍离岸石钩斜。看来欲洗溪边竹，折去须乘水上槎。买地结庵何处所，老梅今拟作东家。
景云偕范规海上割稻
作者：陈献章
朝代：明

犬子给炊海上舟，范生打浆两同游。田中割稻家中望，逢著诸仙莫浪投。
景云如郴阳未返怀之旧韵
作者：陈献章
朝代：明

曲江忠襄乡先达，过两庙拜看留题。鸟还英德山当面，人向芙蓉路更西。盖顶拂霜羸马怯，担头冲雨跛奴低。西风两眼龙门泪，洒向桂阳何处溪。
景云田蓢尾
作者：陈献章
朝代：明

蓑笠堪从事，少年农圃情。乘潮打两桨，落日照孤城。山庙题诗过，汀鸥伐鼓惊。提携新耒耜，寂寞旧棋枰。挟被防春冷，拥书读晚晴。儿曹依本分，吾道在躬耕。
景易读书潮连赋此勖之
作者：陈献章
朝代：明

日往则月来，东西若推磨。及时愿有为，何啻短檠课。强者能进取，不能空坠堕。四书与六经，千古道在那。愿汝勤诵数，一读一百过。嗟予老且病，终日面壁坐。古称有志士，读书万卷破。如何百年内，能者无一个。书生赴场屋，势若疾风柁。不悟进为退，反言勇者懦。吾闻邵康节，撤席废眠卧。又闻范仲淹，画粥充饥饿。砥柱屹中流，有力始能荷。汝患志不立，不患名不大。师友为汝资，薪水为汝助。黾勉在朝夕，用为老夫贺。
暮雨客去
作者：陈献章
朝代：明

入郭路初暝，过桥客已劳。仆夫亦人子，马足徇吾曹。春色归诗妙，花枝爱酒豪。良宵只孤负，遮莫雨萧骚。
月下怀世卿时在南山
作者：陈献章
朝代：明

世卿昔赴南山召，今见南山问世卿。信宿世卿向何处，一片南山空自青。沧波脚底机全活，勾漏囊中药果灵。且傍铁桥携笛上，乱峰明月试吹听。
月坐
作者：陈献章
朝代：明

林深月到迟，爱月坐成痴。平生不戚戚，衰老尤嬉嬉。曾西卑管仲，孟子述宣尼。何事由求辈，区区欲有为。
月夜与何子有饮梅村社赠之
作者：陈献章
朝代：明

溪北溪南踏月游，梅花村落似罗浮。东风夜卷残潮去，留得何郎半日舟。人日今年又共君，他人交态白头新。开怀一夜梅村酒，时复停杯问故人。
月夜与何子有饮梅村社赠之·其一
作者：陈献章
朝代：明

溪北溪南踏月游，梅花村落似罗浮。东风夜卷残潮去，留得何郎半日舟。
月夜与何子有饮梅村社赠之·其二
作者：陈献章
朝代：明

人日今年又共君，他人交态白头新。开怀一夜梅村酒，时复停杯问故人。
月桂自白石移来
作者：陈献章
朝代：明

金粟初分我，花仙不吝人。烟霞三亩宅，草木百年身。影入青霄旧，香传白石新。为谁工态度，本自惜精神。翠竹旁通径，绯桃正隔津。生忧儿女狎，莫摘老夫嗔。坐久风回席，行迟露在巾。当时尊玉茗，平地隐冰轮。收敛还真性，生成荷大钧。相逢山水地，一笑武陵春。
有传罗一峰观化
作者：陈献章
朝代：明

悲风何处起，散作断肠声。乘彼白云去，湖西问死生。四海方悬仰，一峰何可倾。平生不下泪，今日尽沾缨。问讯南川子，金牛有是非。忧为妻子地，泪湿故人衣。岁晚流言恶，天涯信使稀。西风吹落叶，故故傍愁飞。
有传罗一峰观化·其一
作者：陈献章
朝代：明

悲风何处起，散作断肠声。乘彼白云去，湖西问死生。四海方悬仰，一峰何可倾。平生不下泪，今日尽沾缨。
有传罗一峰观化·其二
作者：陈献章
朝代：明

问讯南川子，金牛有是非。忧为妻子地，泪湿故人衣。岁晚流言恶，天涯信使稀。西风吹落叶，故故傍愁飞。
有怀世卿
作者：陈献章
朝代：明

仙鹤去不归，黄鹂向人语。空馆忽相思，云山杳何许。出门东望海，默默空延伫。月出潮复来，鸣桡下沧渚。时雨日夕来，郊原蔼新绿。白云被重崖，下映寒塘曲。情结竹上言，魂消井边躅。三年隔潇湘，书至不可读。伏枕庐山下，春怀惨不舒。哀弦久去耳，风韵今何如。灼灼花自媚，嘤嘤鸟相娱。高台夕流盼，古道行人疏。烦嚣谢人境，抱膝山台居。奈此枝上鸟，交交春雨馀。少年耳目冗，衰老不能虚。安得鲁连子，从之泛江湖。
有怀世卿·其一
作者：陈献章
朝代：明

仙鹤去不归，黄鹂向人语。空馆忽相思，云山杳何许。出门东望海，默默空延伫。月出潮复来，鸣桡下沧渚。
有怀世卿·其三
作者：陈献章
朝代：明

伏枕庐山下，春怀惨不舒。哀弦久去耳，风韵今何如。灼灼花自媚，嘤嘤鸟相娱。高台夕流盼，古道行人疏。
有怀世卿·其二
作者：陈献章
朝代：明

时雨日夕来，郊原蔼新绿。白云被重崖，下映寒塘曲。情结竹上言，魂消井边躅。三年隔潇湘，书至不可读。
有怀世卿·其四
作者：陈献章
朝代：明

烦嚣谢人境，抱膝山台居。奈此枝上鸟，交交春雨馀。少年耳目冗，衰老不能虚。安得鲁连子，从之泛江湖。
有怀故友张兼素
作者：陈献章
朝代：明

穆穆熙熙只此风，今人未见古谁同。意中我了牛医子，且放山斋水墨中。长安风雨闭门间，陌上浮云没马鞍。从此江西人勿论，夫君高只比庐山。万里长安看我病，夜阑两马出携灯。如今只有西涯在，宿草江边露满茔。
有怀故友张兼素·其一
作者：陈献章
朝代：明

穆穆熙熙只此风，今人未见古谁同。意中我了牛医子，且放山斋水墨中。
有怀故友张兼素·其三
作者：陈献章
朝代：明

万里长安看我病，夜阑两马出携灯。如今只有西涯在，宿草江边露满茔。
有怀故友张兼素·其二
作者：陈献章
朝代：明

长安风雨闭门间，陌上浮云没马鞍。从此江西人勿论，夫君高只比庐山。
有鹤寓怀先友丁彦诚邑宰
作者：陈献章
朝代：明

有鹤独睨临江楼，雪衣迥映江天幽，问尔莫是苏耽流。苏耽一去三十秋，人间膏火不可留，欲往从之嗟无由。鹤闻我言九回头，欲去不去增绸缪。四野无云风飕飕，奋翮万里须臾周，顾我欲下非丁侯。
望白龙池
作者：陈献章
朝代：明

西望不见昆崙池，白龙上天归何时。望中心逐飞云去，半挂玉台松树枝。涵虚数尺镜光悬，旧是头陀洗钵泉。又有山人来洗耳，白龙休占水中眠。云影天光共一池，池中消长白龙知。仙翁骑龙上天去，只有明月照涟漪。
望白龙池·其一
作者：陈献章
朝代：明

西望不见昆崙池，白龙上天归何时。望中心逐飞云去，半挂玉台松树枝。
望白龙池·其三
作者：陈献章
朝代：明

云影天光共一池，池中消长白龙知。仙翁骑龙上天去，只有明月照涟漪。
望白龙池·其二
作者：陈献章
朝代：明

涵虚数尺镜光悬，旧是头陀洗钵泉。又有山人来洗耳，白龙休占水中眠。
望顶湖山
作者：陈献章
朝代：明

客子正歌山鬼句，篙师欲进顶湖船。遥看落日苍梧外，独立横槎古寨边。
木犀
作者：陈献章
朝代：明

晓枕东窗睡不来，木犀造次隔篱开。阿田拍手黄鹂到，写尽春风得意杯。东风披拂满林塘，脚债东山也未偿。扪虱不禁春意动，日华初吐木犀香。茗碗朝朝怕侍儿，采花莫采称心枝。床敷爱就东窗暖，分付东风敌面吹。人间花草斗春肥，粉蝶黄莺接翅飞。也爱白头肝肺好，木犀墙下咽朝晖。名花得见太平年，击壤声高压管弦。化日熙熙春荡荡，华夷何处不同天。白头无酒不成狂，典尽春衫醉一场。只许木犀知此意，晚风更为尽情香。
木犀·其一
作者：陈献章
朝代：明

晓枕东窗睡不来，木犀造次隔篱开。阿田拍手黄鹂到，写尽春风得意杯。
木犀·其三
作者：陈献章
朝代：明

茗碗朝朝怕侍儿，采花莫采称心枝。床敷爱就东窗暖，分付东风敌面吹。
木犀·其二
作者：陈献章
朝代：明

东风披拂满林塘，脚债东山也未偿。扪虱不禁春意动，日华初吐木犀香。
木犀·其五
作者：陈献章
朝代：明

名花得见太平年，击壤声高压管弦。化日熙熙春荡荡，华夷何处不同天。
木犀·其六
作者：陈献章
朝代：明

白头无酒不成狂，典尽春衫醉一场。只许木犀知此意，晚风更为尽情香。
木犀·其四
作者：陈献章
朝代：明

人间花草斗春肥，粉蝶黄莺接翅飞。也爱白头肝肺好，木犀墙下咽朝晖。
木犀四绝寄倪麟
作者：陈献章
朝代：明

正月山桃委地红，柳塘还捲落花风。木犀一树浑堪赏，尽日相看烟雨中。风雨归来问小奴，药栏花架费人扶。黄昏雨歇茅檐月，只有木犀对老夫。春城无日不思家，风雨经旬损物华。竹色四时长不改，平安先报木犀花。风吹雨打只伤神，白首龙钟尚爱春。花意未应嫌老丑，十年前是种花人。
木犀四绝寄倪麟·其一
作者：陈献章
朝代：明

正月山桃委地红，柳塘还捲落花风。木犀一树浑堪赏，尽日相看烟雨中。
木犀四绝寄倪麟·其三
作者：陈献章
朝代：明

春城无日不思家，风雨经旬损物华。竹色四时长不改，平安先报木犀花。
木犀四绝寄倪麟·其二
作者：陈献章
朝代：明

风雨归来问小奴，药栏花架费人扶。黄昏雨歇茅檐月，只有木犀对老夫。
木犀四绝寄倪麟·其四
作者：陈献章
朝代：明

风吹雨打只伤神，白首龙钟尚爱春。花意未应嫌老丑，十年前是种花人。
木犀枝上小鹊
作者：陈献章
朝代：明

翠裙白领眼中无，飞上木犀还一呼。乾坤未可轻微物，自在天机我不如。
木犀花下待陈秉常
作者：陈献章
朝代：明

常疑楚客餐秋菊，不信唐人醉牡丹。何处木犀香可爱，须君曾到玉台山。
杂兴
作者：陈献章
朝代：明

数行屋蚁下庭芜，墙角扶留绿映裾。正是满楼山雨过，夕阳惟好鹁鸠呼。
杂兴
作者：陈献章
朝代：明

曲肱深闭倚山阁，照眼不堪临路花。一身老去何须出，两脚朝来只欲麻。倚槛才看一两花，不堪终日雨斜斜。先生已结僧趺坐，还与人间管岁华。白日几时生羽翼，金丹负我不神仙。东家茗碗频分啜，两腋清风也可怜。
杂兴·其一
作者：陈献章
朝代：明

曲肱深闭倚山阁，照眼不堪临路花。一身老去何须出，两脚朝来只欲麻。
杂兴·其三
作者：陈献章
朝代：明

白日几时生羽翼，金丹负我不神仙。东家茗碗频分啜，两腋清风也可怜。
杂兴·其二
作者：陈献章
朝代：明

倚槛才看一两花，不堪终日雨斜斜。先生已结僧趺坐，还与人间管岁华。
杂咏
作者：陈献章
朝代：明

过午城中走帖还，老夫对酒社东山。诗家进步如撑艇，又上前溪一两湾。傍花随柳兴飘飘，涧水牵情到石桥。勃窣未堪还自笑，眼前刚好被春撩。不坐人间彩鹢舟，怕逢渔父问因由。君家酒艇轻于叶，试遣长须为我谋。拍月萦炉一小舟，欲穷仙岛路何由。须君一见安期老，指点苍茫为汝谋。
杂咏·其一
作者：陈献章
朝代：明

过午城中走帖还，老夫对酒社东山。诗家进步如撑艇，又上前溪一两湾。
杂咏·其三
作者：陈献章
朝代：明

不坐人间彩鹢舟，怕逢渔父问因由。君家酒艇轻于叶，试遣长须为我谋。
杂咏·其二
作者：陈献章
朝代：明

傍花随柳兴飘飘，涧水牵情到石桥。勃窣未堪还自笑，眼前刚好被春撩。
杂咏·其四
作者：陈献章
朝代：明

拍月萦炉一小舟，欲穷仙岛路何由。须君一见安期老，指点苍茫为汝谋。
杂诗三首
作者：陈献章
朝代：明

十年自汗不曾乾，枕上残书白首看。莫道无心与君别，樽前更觉别君难。人间骨肉薄秋云，一事朝来不忍闻。何处青山封宿草，欲将衰泪洒孤坟。平生交态如兄弟，此日悲歌不忍闻。欲寄秋风两行字，九原无雁独怜君。
杂诗三首·其一
作者：陈献章
朝代：明

十年自汗不曾乾，枕上残书白首看。莫道无心与君别，樽前更觉别君难。
杂诗三首·其三
作者：陈献章
朝代：明

平生交态如兄弟，此日悲歌不忍闻。欲寄秋风两行字，九原无雁独怜君。
杂诗三首·其二
作者：陈献章
朝代：明

人间骨肉薄秋云，一事朝来不忍闻。何处青山封宿草，欲将衰泪洒孤坟。
李德孚挽歌词
作者：陈献章
朝代：明

此翁白发已垂肩，犹借沧波十载眠。一舸载书同载酒，几家留药更留钱。山阳笛奏西樵月，薤露歌传大石篇。谁道人生只如此，两行衰泪落江烟。别时已动东游兴，别后还深永诀悲。夫子春秋能六十，故人涕泪不童儿。身如南郭人间老，家有文溪地下师。修短未知人喜戚，天涯孤影日凄其。
李德孚挽歌词·其一
作者：陈献章
朝代：明

此翁白发已垂肩，犹借沧波十载眠。一舸载书同载酒，几家留药更留钱。山阳笛奏西樵月，薤露歌传大石篇。谁道人生只如此，两行衰泪落江烟。
李德孚挽歌词·其二
作者：陈献章
朝代：明

别时已动东游兴，别后还深永诀悲。夫子春秋能六十，故人涕泪不童儿。身如南郭人间老，家有文溪地下师。修短未知人喜戚，天涯孤影日凄其。
李评事题其弟世卿诗卷曰《采菊》，盖取予赠世卿古诗首句语名之，因题
作者：陈献章
朝代：明

是处江山有钓蓑，相逢休要问如何。閒吹黄鹤楼前笛，即是庐山采菊歌。
村中即事
作者：陈献章
朝代：明

山风处处闻松花，江市日日来鱼虾。高田一弓走猎犬，灌水几株丛老鸦。正逢元宵市灯好，亦有杂剧村鼓挝。野老西畴急春事，长揖县官归县衙。
村晚
作者：陈献章
朝代：明

渔笛狂吹失旧腔，采菱日暮斗歌长。老夫独面东溟坐，月上孤琴未解囊。
村步杂书所见
作者：陈献章
朝代：明

疏花明委巷，细雨得今晨。点缀非无意，红芳不是春。公饭何曾接，衣冠不作人。斋中有名酒，分尔一杯春。晚食南山稻，堂堂愧野人。平生无可说，一个白头亲。村笛轰牛背，山花结帽头。骑牛胜骑马，曲坂没郎愁。趁罢江门市，商船夺港归。溪山愁引望，城郭更须知。日照南浦口，初喧江市人。小奴性嗜酒，出饮畏吾嗔。
村步杂书所见·其一
作者：陈献章
朝代：明

疏花明委巷，细雨得今晨。点缀非无意，红芳不是春。
村步杂书所见·其三
作者：陈献章
朝代：明

晚食南山稻，堂堂愧野人。平生无可说，一个白头亲。
村步杂书所见·其二
作者：陈献章
朝代：明

公饭何曾接，衣冠不作人。斋中有名酒，分尔一杯春。
村步杂书所见·其五
作者：陈献章
朝代：明

趁罢江门市，商船夺港归。溪山愁引望，城郭更须知。
村步杂书所见·其六
作者：陈献章
朝代：明

日照南浦口，初喧江市人。小奴性嗜酒，出饮畏吾嗔。
村步杂书所见·其四
作者：陈献章
朝代：明

村笛轰牛背，山花结帽头。骑牛胜骑马，曲坂没郎愁。
杖
作者：陈献章
朝代：明

一杖何妨九尺材，白头筋力小低佪。西崖拄月翩翩去，浦口挑云得得来。原壤见之休叩胫，醉乡扶我且衔杯。一生用底公须爱，持赠山僧恐未该。
杜甫游春
作者：陈献章
朝代：明

碧柳黄鹂三月画，江湖风雨万篇诗。花前浊酒不得醉，驴背春风空自吹。
杜阮看山
作者：陈献章
朝代：明

曾于海上看罗浮，魂爽高飞未得收。一片好山还入眼，两巡瘦马更回头。青浮竹杪冈连峙，红浸花枝水曲流。君若卜居须卜此，涧边黄发是巢由。数家种竹已成林，共有平生下筑心。草木总偷春色早，云霞偏傍晚山深。莺声早赴山灵约，松盖先分地主阴。欲置一庵三级土，结趺高榻对南岑。
杜阮看山·其一
作者：陈献章
朝代：明

曾于海上看罗浮，魂爽高飞未得收。一片好山还入眼，两巡瘦马更回头。青浮竹杪冈连峙，红浸花枝水曲流。君若卜居须卜此，涧边黄发是巢由。
杜阮看山·其二
作者：陈献章
朝代：明

数家种竹已成林，共有平生下筑心。草木总偷春色早，云霞偏傍晚山深。莺声早赴山灵约，松盖先分地主阴。欲置一庵三级土，结趺高榻对南岑。
杨敷别后有怀
作者：陈献章
朝代：明

春潮渺渺独乘槎，春雨霏霏别钓沙。海味岂能甘此客，华山真本属吾家。青垂绮陌千条柳，红脱荒溪几树花。老脚尚堪游走在，紫藤高拄赤城霞。江门春雨送归槎，破帽排风落晚沙。向暖野莺犹恋树，感春游子未还家。山瓶免续沽来酒，草阁空残别后花。明日越王台上望，白云何处杳飞霞。
杨敷别后有怀·其一
作者：陈献章
朝代：明

春潮渺渺独乘槎，春雨霏霏别钓沙。海味岂能甘此客，华山真本属吾家。青垂绮陌千条柳，红脱荒溪几树花。老脚尚堪游走在，紫藤高拄赤城霞。
杨敷别后有怀·其二
作者：陈献章
朝代：明

江门春雨送归槎，破帽排风落晚沙。向暖野莺犹恋树，感春游子未还家。山瓶免续沽来酒，草阁空残别后花。明日越王台上望，白云何处杳飞霞。
松隐挽诗
作者：陈献章
朝代：明

清静忘机乐未休，水风何处弄浮沤。典刑今在山头月，曾照疏松枕畔秋。
枕上
作者：陈献章
朝代：明

仲尼不作周公梦，天下共嗟吾道衰。总为乾坤元气薄，圣人诚处众人知。
枕上
作者：陈献章
朝代：明

江门水上庐山颠，蒲团展卧羲皇前，洗手一弄琴无弦。江门之水常渊渊，月光云影江吞天，安得古今名家如刘文靖、庄定山题一言，洞视千古如浮烟。江门水与银河连，又何必栖栖向钓鱼台上来打眠。夫然后信性气果江湖，行藏动星象，同符羊裘老子，未化之迹、可见之形，以为旷世之贤而思齐，其贤也耶。
枕上偶忆旧游南海祠因怀故友林暕
作者：陈献章
朝代：明

子觉饶英气，携书话此宫。清祠无厉鬼，大水有真龙。过客窥诸葛，论诗病长公。往来三十载，美恶并成空。
枕上偶成
作者：陈献章
朝代：明

翰苑无官府，蒲团了岁年。岩云交树白，水月印沙圆。懒甚陶元亮，閒于魏仲先。吾曹生分薄，于福敢求全。
枕上谩笔
作者：陈献章
朝代：明

正翕眼时元活活，到敷散处自乾乾。谁会五行真动静，万古周流本自然。
林傽贡士入京告行于白沙赠之
作者：陈献章
朝代：明

乖崖救火出人间，造次来分太华山。收拾如今到山处，明朝不见藕如船。
林子逢至白沙作示之
作者：陈献章
朝代：明

旧雨还君紫菊诗，秋风过我白龙池。应看衰俗人情破，肯放中流柱脚欹。弄影果谁非稚子，请缨正自不男儿。人间若问逍遥化，紫极宫中有一碑。
林缉熙县博张廷实进士何孝子子完先后见访既而缉熙往平湖廷实归五羊子完还博罗因赋四绝
作者：陈献章
朝代：明

春水江门一叶舟，几人来此看垂钩。浮云一散无踪迹，飞尽桃花江水流。昨夜江门把春酒，满船明月唱阳关。五羊城中消息断，君去东吴几日还。四百峰头白鹤知，老夫八月有幽期。尔家正在罗浮下，莫向春风怨别离。长髯遗我一囊山，铁桥流水非人间。我今决策山中去，踏断铁桥无路还。
林缉熙县博张廷实进士何孝子子完先后见访既而缉熙往平湖廷实归五羊子完还博罗因赋四绝·其一
作者：陈献章
朝代：明

春水江门一叶舟，几人来此看垂钩。浮云一散无踪迹，飞尽桃花江水流。
林缉熙县博张廷实进士何孝子子完先后见访既而缉熙往平湖廷实归五羊子完还博罗因赋四绝·其三
作者：陈献章
朝代：明

四百峰头白鹤知，老夫八月有幽期。尔家正在罗浮下，莫向春风怨别离。
林缉熙县博张廷实进士何孝子子完先后见访既而缉熙往平湖廷实归五羊子完还博罗因赋四绝·其二
作者：陈献章
朝代：明

昨夜江门把春酒，满船明月唱阳关。五羊城中消息断，君去东吴几日还。
林缉熙县博张廷实进士何孝子子完先后见访既而缉熙往平湖廷实归五羊子完还博罗因赋四绝·其四
作者：陈献章
朝代：明

长髯遗我一囊山，铁桥流水非人间。我今决策山中去，踏断铁桥无路还。
枳壳
作者：陈献章
朝代：明

䔒蕾枝头春意长，卧看蜂蝶往来忙。不知今日闻多少，熏得先生枕席香。
某昔过淮见平江总戎礼遇甚至都阃王侯厥配陈氏于平江总戎戚也一日过予白沙相与道旧平江今为天下兵马元帅相去万里无由幸会虽隐显殊途然于公之旧德未尝一日忘也因事赋诗托侯为达之诗曰
作者：陈献章
朝代：明

不见平江十七秋，春风秋月梦何悠。病中忽见东床面，却忆淮南是旧游。
柳渡月下承苕溪翁约赏中秋月于潮连
作者：陈献章
朝代：明

年颜欲比苕溪老，酒盏同挥夜月圆。来共主人秋半醉，更回杨柳渡头船。
树穴兰
作者：陈献章
朝代：明

树穴疑生理，花开不记年。灵根那藉土，芳气值薰天。瘦比餐芝老，清于辟谷仙。平生谁得见，云峤但苍然。大托千寻树，真堪托此生。春风卷骚怨，秋月照琴声。南极峰连起，东溟水一横。所栖非近地，持赠若为情。
树穴兰·其一
作者：陈献章
朝代：明

树穴疑生理，花开不记年。灵根那藉土，芳气值薰天。瘦比餐芝老，清于辟谷仙。平生谁得见，云峤但苍然。
树穴兰·其二
作者：陈献章
朝代：明

大托千寻树，真堪托此生。春风卷骚怨，秋月照琴声。南极峰连起，东溟水一横。所栖非近地，持赠若为情。
桃花
作者：陈献章
朝代：明

云锁千峰午未开，桃花流水更天台。刘郎莫记归时路，只许刘郎一度来。山中儿女不知秦，无赖渔郎最恼人。溪上桃花君莫种，东风不贷武陵津。
桃花·其一
作者：陈献章
朝代：明

云锁千峰午未开，桃花流水更天台。刘郎莫记归时路，只许刘郎一度来。
桃花·其二
作者：陈献章
朝代：明

山中儿女不知秦，无赖渔郎最恼人。溪上桃花君莫种，东风不贷武陵津。
梁惟正邓德昌往来白沙途中遇盗惟正以舟泊浅奔于岸避之德昌抱书立船头盗不加害戏赠以诗
作者：陈献章
朝代：明

道逢恶少年，打破两生敬。试问邓德昌，何如梁惟正。
梁文冠抄诗
作者：陈献章
朝代：明

口谩吟哦手谩抄，风坛疏竹昼相敲。不知今日沧溟上，天放何声此处高。雪月风花信手抄，皇王帝霸入推敲。伊川击壤三千首，都共南风一项高。君到诗情每被抄，玉台秋磬借僧敲。门前荷篑知心否，云锁千峰月正高。屋下尘编不暇抄，狂歌试把铁桥敲。秋风背取诗囊去，且看擎天柱杖高。
梁文冠抄诗·其一
作者：陈献章
朝代：明

口谩吟哦手谩抄，风坛疏竹昼相敲。不知今日沧溟上，天放何声此处高。
梁文冠抄诗·其三
作者：陈献章
朝代：明

君到诗情每被抄，玉台秋磬借僧敲。门前荷篑知心否，云锁千峰月正高。
梁文冠抄诗·其二
作者：陈献章
朝代：明

雪月风花信手抄，皇王帝霸入推敲。伊川击壤三千首，都共南风一项高。
梁文冠抄诗·其四
作者：陈献章
朝代：明

屋下尘编不暇抄，狂歌试把铁桥敲。秋风背取诗囊去，且看擎天柱杖高。
梅下忆长源
作者：陈献章
朝代：明

香似梅关马上闻，江门晚树晓氤氲。上林本是看花客，一见花开便忆君。
梅下杂诗
作者：陈献章
朝代：明

朝凭曲栏西，暮凭曲栏东。栏里梅花好，看花了病翁。久共宽閒地，侬薰自在香。折来何所寄，只是寄辽阳。
梅下杂诗
作者：陈献章
朝代：明

虚名每被诗家卖，素艳常遭俗眼媸。闻向人间非得计，移根天上白龙池。向暖南枝已播诗，北枝向冷尚迟迟。肩舆欲过江门去，争得春风剪拂之。梅花信是菊花传，赏到梅花又一年。处士岂非诗俊杰，长官元是酒神仙。
梅下杂诗·其一
作者：陈献章
朝代：明

朝凭曲栏西，暮凭曲栏东。栏里梅花好，看花了病翁。
梅下杂诗·其一
作者：陈献章
朝代：明

虚名每被诗家卖，素艳常遭俗眼媸。闻向人间非得计，移根天上白龙池。
梅下杂诗·其三
作者：陈献章
朝代：明

梅花信是菊花传，赏到梅花又一年。处士岂非诗俊杰，长官元是酒神仙。
梅下杂诗·其二
作者：陈献章
朝代：明

久共宽閒地，侬薰自在香。折来何所寄，只是寄辽阳。
梅下杂诗·其二
作者：陈献章
朝代：明

向暖南枝已播诗，北枝向冷尚迟迟。肩舆欲过江门去，争得春风剪拂之。
梅月用庄定山韵
作者：陈献章
朝代：明

四时万物无非教，人傍梅花月傍轩。若道不关梅月事，宣尼何事欲无言。溪上梅花月一痕，乾坤到此见天根。谁道南枝独开早，一枝自有一乾坤。
梅月用庄定山韵·其一
作者：陈献章
朝代：明

四时万物无非教，人傍梅花月傍轩。若道不关梅月事，宣尼何事欲无言。
梅月用庄定山韵·其二
作者：陈献章
朝代：明

溪上梅花月一痕，乾坤到此见天根。谁道南枝独开早，一枝自有一乾坤。
梅村诗次韵黎雪青
作者：陈献章
朝代：明

梅村梅发早，已过赏花期。玄酒初无味，名家岂在诗。井寒人汲少，川暝鸟飞卑。高枕沧溟者，神仙定不疑。
梅花
作者：陈献章
朝代：明

一枝低压坞篱斜，细路穿云竹半遮。忽被暗香相引去，小塘诗景在西家。老树眠江水齧之，茫茫水月浸花枝。暗香捲入沧溟去，不是渔翁那得知。沙笼寒月树笼烟，香彻龙溪水底天。斜隔竹林窥未得，更寻西路上渔船。南枝照水忽先开，渔父湾头有钓台。罢钓归来溪路暝，暗香几度倩风媒。孤山山下一枝梅，春到南枝尚未开。酒醒西楼看月坐，清风湖上捲香来。朝来溪上弄花丸，天地氤氲日月还。无觅暗香疏影处，笑呼欧九问孤山。梅花撩我又冬残，落日深山一凭阑。病眼不知花妙处，只将花作野人看。梅花如雪拥溪扉，渔父村南负酒归。纵饮不知花落去，酒醒船上见花稀。日日花边唤酒船，梅花开处酒家眠。青山一片无人买，谁与先生办酒钱。樵客入林闻曙鸦，梅梢残月暗溪沙。沿溪路尽无人到，更说林逋住处赊。舍南朝见一枝梅，舍北桃花昨夜开。笑问花开何太急，青春肯逐酒钱来。南北枝头月正悬，月中谁此弄溪船。晚来吹入梅花去，吹到林逋木榻边。苍烟袅树溪冥冥，夜半江楼笛一声。怅望错疑溪女折，满头只惯插金樱。
梅花
作者：陈献章
朝代：明

世传咏梅句，天下共称奇。花有无言妙，人间都未知。正嗟同赏绝，又过半开时。安得邵康节，为我问庖羲。风月交游淡，江山几席閒。夜深花睡去，时有梦来还。引步寻香易，无心弄影难。乾坤留此妙，何处觅孤山。
梅花
作者：陈献章
朝代：明

山竹深深径，梅花浅浅塘。清冷朝弄影，芬馥夜浮香。瘦骨交撑月，横梢直过墙。啄英终饱德，灵凤或来翔。探梅非探梅，梅花满玉台。北风吹尽日，疏雪点荒苔。色得乾坤正，精成造化胎。无人知老子，刚坐一牛来。何处寻梅好，罗浮海上春。树环铁桥尽，地与葛仙邻。炼药香生鼎，扳崖影落身。西湖千顷水，未洗往来尘。彼美枝头雪，微韬岭上云。低迷明月寺，掩映葛洪坟。北海樽能倒，西湖地索分。幽香偷未得，衫袖细氤氲。手种梅千树，山寒半欲花。岁阑知此意，溪上问谁家。素艳明争雪，青萝倒绾蛇。还须邵康节，来驾白牛车。
梅花
作者：陈献章
朝代：明

水陆花无数，南枝爱杀人。遥持一杯酒，江上酹花神。逢人问除日，君得地曹郎。此意凭谁寄，梅花隐石床。
梅花
作者：陈献章
朝代：明

湖上诗仙骨已尘，江门半树复撩人。携田拉畹朝朝去，江上田家秫酒新。云隔溪扉水隔尘，梅花留月月留人。江门半醉踏歌去，纱帽笼头白发新。春风处处马蹄尘，岸北花神冷笑人。二十四番红紫醉，一番零落一番新。马蹄懒踏六街尘，閒忆当年拄颊人。江海衣冠零落尽，梅花还对白头新。精神交月不交尘，看到黄昏故可人。拈出孤山难状处，一年诗债又从新。桃李安能踵后尘，玉妃全是耐寒人。瘦筇拄破梅村月，要看南枝出格新。梅坞风高不起尘，短筇聊立探花人。山塘水浅时窥影，喜与年光不斗新。风递微香洗渴尘，独行山路不逢人。梅花岁岁还依旧，只看何人著句新。诗思梅花两绝尘，破窗残月夜窥人。明朝走马东西去，壁上空留醉墨新。雪崖江畔杳香尘，天与孤高远俗人。不忘沧波别时意，一枝还遣到图新。
梅花
作者：陈献章
朝代：明

草木自有性，湖山更乞灵。冰霜仙骨瘦，桃李世情腥。惹袖香全别，和羹子未青。未须携铁笛，吹月上湖亭。
梅花·其一
作者：陈献章
朝代：明

一枝低压坞篱斜，细路穿云竹半遮。忽被暗香相引去，小塘诗景在西家。
梅花·其一
作者：陈献章
朝代：明

世传咏梅句，天下共称奇。花有无言妙，人间都未知。正嗟同赏绝，又过半开时。安得邵康节，为我问庖羲。
梅花·其一
作者：陈献章
朝代：明

山竹深深径，梅花浅浅塘。清冷朝弄影，芬馥夜浮香。瘦骨交撑月，横梢直过墙。啄英终饱德，灵凤或来翔。
梅花·其一
作者：陈献章
朝代：明

水陆花无数，南枝爱杀人。遥持一杯酒，江上酹花神。
梅花·其一
作者：陈献章
朝代：明

湖上诗仙骨已尘，江门半树复撩人。携田拉畹朝朝去，江上田家秫酒新。
梅花·其七
作者：陈献章
朝代：明

梅坞风高不起尘，短筇聊立探花人。山塘水浅时窥影，喜与年光不斗新。
梅花·其七
作者：陈献章
朝代：明

梅花撩我又冬残，落日深山一凭阑。病眼不知花妙处，只将花作野人看。
梅花·其三
作者：陈献章
朝代：明

何处寻梅好，罗浮海上春。树环铁桥尽，地与葛仙邻。炼药香生鼎，扳崖影落身。西湖千顷水，未洗往来尘。
梅花·其三
作者：陈献章
朝代：明

春风处处马蹄尘，岸北花神冷笑人。二十四番红紫醉，一番零落一番新。
梅花·其三
作者：陈献章
朝代：明

沙笼寒月树笼烟，香彻龙溪水底天。斜隔竹林窥未得，更寻西路上渔船。
梅花·其九
作者：陈献章
朝代：明

日日花边唤酒船，梅花开处酒家眠。青山一片无人买，谁与先生办酒钱。
梅花·其九
作者：陈献章
朝代：明

诗思梅花两绝尘，破窗残月夜窥人。明朝走马东西去，壁上空留醉墨新。
梅花·其二
作者：陈献章
朝代：明

云隔溪扉水隔尘，梅花留月月留人。江门半醉踏歌去，纱帽笼头白发新。
梅花·其二
作者：陈献章
朝代：明

探梅非探梅，梅花满玉台。北风吹尽日，疏雪点荒苔。色得乾坤正，精成造化胎。无人知老子，刚坐一牛来。
梅花·其二
作者：陈献章
朝代：明

老树眠江水齧之，茫茫水月浸花枝。暗香捲入沧溟去，不是渔翁那得知。
梅花·其二
作者：陈献章
朝代：明

逢人问除日，君得地曹郎。此意凭谁寄，梅花隐石床。
梅花·其二
作者：陈献章
朝代：明

风月交游淡，江山几席閒。夜深花睡去，时有梦来还。引步寻香易，无心弄影难。乾坤留此妙，何处觅孤山。
梅花·其五
作者：陈献章
朝代：明

孤山山下一枝梅，春到南枝尚未开。酒醒西楼看月坐，清风湖上捲香来。
梅花·其五
作者：陈献章
朝代：明

手种梅千树，山寒半欲花。岁阑知此意，溪上问谁家。素艳明争雪，青萝倒绾蛇。还须邵康节，来驾白牛车。
梅花·其五
作者：陈献章
朝代：明

精神交月不交尘，看到黄昏故可人。拈出孤山难状处，一年诗债又从新。
梅花·其八
作者：陈献章
朝代：明

梅花如雪拥溪扉，渔父村南负酒归。纵饮不知花落去，酒醒船上见花稀。
梅花·其八
作者：陈献章
朝代：明

风递微香洗渴尘，独行山路不逢人。梅花岁岁还依旧，只看何人著句新。
梅花·其六
作者：陈献章
朝代：明

朝来溪上弄花丸，天地氤氲日月还。无觅暗香疏影处，笑呼欧九问孤山。
梅花·其六
作者：陈献章
朝代：明

桃李安能踵后尘，玉妃全是耐寒人。瘦筇拄破梅村月，要看南枝出格新。
梅花·其十
作者：陈献章
朝代：明

樵客入林闻曙鸦，梅梢残月暗溪沙。沿溪路尽无人到，更说林逋住处赊。
梅花·其十
作者：陈献章
朝代：明

雪崖江畔杳香尘，天与孤高远俗人。不忘沧波别时意，一枝还遣到图新。
梅花·其十一
作者：陈献章
朝代：明

舍南朝见一枝梅，舍北桃花昨夜开。笑问花开何太急，青春肯逐酒钱来。
梅花·其十三
作者：陈献章
朝代：明

苍烟袅树溪冥冥，夜半江楼笛一声。怅望错疑溪女折，满头只惯插金樱。
梅花·其十二
作者：陈献章
朝代：明

南北枝头月正悬，月中谁此弄溪船。晚来吹入梅花去，吹到林逋木榻边。
梅花·其四
作者：陈献章
朝代：明

南枝照水忽先开，渔父湾头有钓台。罢钓归来溪路暝，暗香几度倩风媒。
梅花·其四
作者：陈献章
朝代：明

彼美枝头雪，微韬岭上云。低迷明月寺，掩映葛洪坟。北海樽能倒，西湖地索分。幽香偷未得，衫袖细氤氲。
梅花·其四
作者：陈献章
朝代：明

马蹄懒踏六街尘，閒忆当年拄颊人。江海衣冠零落尽，梅花还对白头新。
梅花下感事
作者：陈献章
朝代：明

桃李村村待发蒙，孤芳憔悴不成丛。天涯一寸肠如结，吹断江城晓角风。
梦丁彦诚
作者：陈献章
朝代：明

与君生死别，三四岁星周。梦语分明记，相悲各点头。
梦中作
作者：陈献章
朝代：明

日出东山尚未眠，閒寻溪水弄溪船。人间一种惟予乐，只在溶溶浩浩间。踯躅江边水没桥，沿溪贪赏不辞遥。独怜归马无鞭策，未忍临风折柳条。
梦中作
作者：陈献章
朝代：明

翩翩复翩翩，天生我亦仙。江山足风月，吟弄到何年。
梦中作·其一
作者：陈献章
朝代：明

日出东山尚未眠，閒寻溪水弄溪船。人间一种惟予乐，只在溶溶浩浩间。
梦中作·其二
作者：陈献章
朝代：明

踯躅江边水没桥，沿溪贪赏不辞遥。独怜归马无鞭策，未忍临风折柳条。
梦亡友袁德纯侍御
作者：陈献章
朝代：明

再试宜兴割鸡手，置之柏府公岩岩。如何不返龙川驾，遗恨千年在岭南。自别君来十九秋，江门暮雨忽相投。当时呼酒留君语，却到于今羡海鸥。
梦亡友袁德纯侍御·其一
作者：陈献章
朝代：明

再试宜兴割鸡手，置之柏府公岩岩。如何不返龙川驾，遗恨千年在岭南。
梦亡友袁德纯侍御·其二
作者：陈献章
朝代：明

自别君来十九秋，江门暮雨忽相投。当时呼酒留君语，却到于今羡海鸥。
梦先兄持绝句见示及觉忘其前联以意足之
作者：陈献章
朝代：明

松林土屋闭斜曛，人世悲欢那得闻。閒处酿成玄碧酒，秋来携过武夷君。
梦匡庐
作者：陈献章
朝代：明

老年心折何处山，昨夜梦鼓浔阳柁。九天无云瀑布飞，声落长江震吴楚。望湖亭边延五老，远之近之无不可。欲携五老还沧溟，一囊又借长髯我。
梦后作
作者：陈献章
朝代：明

策杖独行游，青山一何深。道逢采药人，问我松脂林。见月时一吟，夜凉天称心。回头望东川，流水无古今。幻迹有去来，达观无古今。长啸人不闻，山风吹罗襟。杨柳馀朽株，梧桐但疏阴。小卧不出门，不知秋已深。
梦后作·其一
作者：陈献章
朝代：明

策杖独行游，青山一何深。道逢采药人，问我松脂林。
梦后作·其三
作者：陈献章
朝代：明

幻迹有去来，达观无古今。长啸人不闻，山风吹罗襟。
梦后作·其二
作者：陈献章
朝代：明

见月时一吟，夜凉天称心。回头望东川，流水无古今。
梦后作·其四
作者：陈献章
朝代：明

杨柳馀朽株，梧桐但疏阴。小卧不出门，不知秋已深。
梦崔清献坐床上李忠简坐床下野服搭飒而予参其间
作者：陈献章
朝代：明

清献堂堂四百春，梦中眉宇识天人。报君西蜀清油幕，老我东篱白葛巾。万里归心长短赋，九天辞表十三陈。南风欲理增江棹，也借青山卜墓邻。
梦庄定山遣使来问梦中以诗答云
作者：陈献章
朝代：明

定山归后再清康，夜半呼儿喜欲狂。梦遣长须来问病，故应早岁见羹墙。文靖一生随老笔，太虚四大作禅床。南北地殊生异世，先生何处问行藏。
梦曾晰
作者：陈献章
朝代：明

倾盖宁知是梦中，绝尘标致却春风。千秋此意吾能说，不与由求面目同。
梦杨敷道定山事
作者：陈献章
朝代：明

梦语者为谁，湖西旧见之。聊宽野老意，未了定山疑。贫病吾犹是，多愁俗岂知。百年将满日，心乱不成诗。
梦林缉熙
作者：陈献章
朝代：明

酒阑歌不起，老病无奈何。梦满桐江雨，相对不成歌。山楼本无梦，我自梦严州。严州谁梦我，白云天际流。
梦林缉熙·其一
作者：陈献章
朝代：明

酒阑歌不起，老病无奈何。梦满桐江雨，相对不成歌。
梦林缉熙·其二
作者：陈献章
朝代：明

山楼本无梦，我自梦严州。严州谁梦我，白云天际流。
梦游天台
作者：陈献章
朝代：明

路入天台第八重，洞门刚与赤城通。脚根点到虹桥下，一笑那知是梦中。
梦游衡山遇南极数老人来过却须先生作主与诸老对酌洪崖寿崖在旁歌诗以侑觞合坐皆喜予以诗一首识兴云
作者：陈献章
朝代：明

衡岳去天能几何，一株松下月明多。南极老仙骑鹿过，一瓢斟月两崖歌。
梦缉熙
作者：陈献章
朝代：明

花前把酒问平湖，君到闽中忆此无。梦里征帆西下疾，两人江畔笑相扶。
梦观化书六字壁间曰造物一场变化
作者：陈献章
朝代：明

孔子曳杖歌，逍遥梦化后。我梦已逍遥，六字书在牖。圣愚各有尽，观化一遭走。问我年几何，春秋四十九。死生若昼夜，当速何必久。即死无所怜，乾坤一刍狗。
梦长髯道士以一囊贮罗浮山携以遗予纪以绝句
作者：陈献章
朝代：明

一口囊盛四百峰，翠林香雾春冥濛。低头笑问长髯老，何处方壶有路通。千仞飞云只手拿，采鸾停处是仙家。青牛骑过铁桥去，踏碎璚瑶一路花。
梦长髯道士以一囊贮罗浮山携以遗予纪以绝句·其一
作者：陈献章
朝代：明

一口囊盛四百峰，翠林香雾春冥濛。低头笑问长髯老，何处方壶有路通。
梦长髯道士以一囊贮罗浮山携以遗予纪以绝句·其二
作者：陈献章
朝代：明

千仞飞云只手拿，采鸾停处是仙家。青牛骑过铁桥去，踏碎璚瑶一路花。
楚云台呈世卿
作者：陈献章
朝代：明

三杯拈铁篴，见月上瑶台。初弄山石裂，再轰仙鹤来。夜阑试静听，曲罢仍迟回。何必杨州去，前村多美醅。行窝还几处，云水且吾台。雨脚风吹断，潮头月涌来。野桥牵木渡，沙径逐牛回。亦有采樵者，放歌行负醅。有月严光濑，无金郭隗台。悠悠百年内，又见一人来。水槛秋逾好，山云暝欲回。相逢各心醉，一语浃春醅。爽气通秋服，溪流静晚台。高楼多自惬，真赏复谁来。对月诗方妙，看山梦始回。市沽堪便醉，况乃是家醅。
楚云台呈世卿·其一
作者：陈献章
朝代：明

三杯拈铁篴，见月上瑶台。初弄山石裂，再轰仙鹤来。夜阑试静听，曲罢仍迟回。何必杨州去，前村多美醅。
楚云台呈世卿·其三
作者：陈献章
朝代：明

有月严光濑，无金郭隗台。悠悠百年内，又见一人来。水槛秋逾好，山云暝欲回。相逢各心醉，一语浃春醅。
楚云台呈世卿·其二
作者：陈献章
朝代：明

行窝还几处，云水且吾台。雨脚风吹断，潮头月涌来。野桥牵木渡，沙径逐牛回。亦有采樵者，放歌行负醅。
楚云台呈世卿·其四
作者：陈献章
朝代：明

爽气通秋服，溪流静晚台。高楼多自惬，真赏复谁来。对月诗方妙，看山梦始回。市沽堪便醉，况乃是家醅。
楚云台观民泽所栽菊寄民泽用作九日韵时民泽还五羊未返
作者：陈献章
朝代：明

当轩玉朵孤，植竹翠茎扶。香细风初动，神清俗本无。寒深溪井涸，月出山瓢疏。何处异乡客，永怀歌茱萸。
横浦桥
作者：陈献章
朝代：明

乘舆十月犹溱洧，子产未知为政在。隔河骑马是何人，下马问讯张东海。
次庄定山清江杂兴韵
作者：陈献章
朝代：明

家学华山一觉眠，图书亦在枕头边。傍花随柳我寻句，剩水残山天赐年。竹径旁通沽酒市，桃花乱点钓鱼船。平生我爱孙思邈，自古高人方又圆。
次赵提学十月赏菊韵
作者：陈献章
朝代：明

不论开早与开迟，到处逢花把一枝。清献插来纱帽重，陶潜醉倒葛巾欹。青藜不赴先生召，白雪虚传幼妇词。却对药栏何意绪，江门店酒独斟时。
次韵世卿再至白沙
作者：陈献章
朝代：明

脚底白云无定方，风流到处贺知章。这回却是无人见，走共渔翁酒处藏。